« Hêrezh hon tadoù : ar Vro » gant Telen Aber (1919) – Barr-Avel\n« Hêrezh hon tadoù : ar Vro » gant Telen Aber (1919)\nUr vro dispar dre he c’haerder ‘deus roet deomp an deiz. He stumm eo kentañ stumm-bro a welas hon daoulagad a vugel hag a zo, dre-se, ker d’hor c’halon.\nPep den a gar ar vro e pehini eo ganet, e pehini e reas e gammedoù kentañ, e pehini e tremenas deizioù kentañ e vugaleaj.\nBreizh-Izel, muioc’h eget pep bro, a zo karet gant he mibien. Kement-se n’eo ket souezhus pa zouger eo hi ur vro gaer meurbet, ur vro hag a zo un emmesk a vor, a venezioù, a stêrioù, a goadoù amezek a ro dezhi un doare dudius evel ne gaver e nep bro all war dro.\nMorioù Breizh a zo kaer, buhezek. Pebezh dudi eo evit an divroad a zegouezh eus an douar-bras gwelet ar mor-se e kounnar, fuloret, oc’h en em stekiñ eonennus ouzh ar reier en ur voudal gant ur vouezh sonn ha krozmolus !\nStêrioù en em astenn stank ha stank e-barzh an douar o rannañ ar vro hervez m’eo falvezet gant an natur, o lezel amañ hag ahont menezioù war bere e vleuñv ar brug hag al lann, plaenennoù e pere ne chom tamm repoz gant an douar turiet ma’z eo hep ehan gant ar bal hag an alar, traoniennoù gwisket gant glasvez ha bleuniù ar pradoù.\nSetu ar vro evel m’eo bet roet deomp gant ar C’hrouer. Dorn an den a zo deuet goude da reiñ dezhi ur stumm, un doare disheñvel diouzh pep bro all, ur stumm-bro graet gant dorn an den hervez e stumm-spered.\nAn arouezioù eus an Tremened a gaver e pep korn a Vreizh, ar chapelioù kozh ken niverus er vro a zo skeudennoù eus kredennoù ha sevenadur hon hendadoù, a ziskouez o stumm-spered hervez pehini int savet.\nGant ar vro, hon tadoù o deus roet deomp ur « Vroadelezh » rak ar vro he deus dezhi he yezh, he gwiskamantoù, he hengounioù hag e sevenadur a zo dre wir, ur vroadelezh.\nBreizh he deus ur yezh dispar, kozh meurbet, a harpas ouzh kement he deus klasket he diskar hag a zo atav buhezek.\nDa zoare ar Vro, hon tadoù o deus kenveriet ur stumm all hag a zo ul liverezh eus o spered a ouenn : ar gwiskamantoù. Gwiskamantoù Breizh a zo disheñvel-tre diouzh ar pobloù amezek, hag a zere mat diouzh stumm ar vro.\nN’eo ket souezh eta e vije Breizh, muioc’h eget pep bro karet gant he mibien pa soñjer eo bet krouet ha stummet gant hon hendadoù hervez o stumm-spered. An natur a ro d’ar mab mennozhioù e dad, dre-se eo sklaer e plijo da ziskennidi oberourien ar vro ar stumm-bro-se ijinet hervez ar stumm-spered a zo deuet dezhe en ur c’henel.\nBreizh n’eo ket eta ur « rannvroelezh ». Breizh a zo Vroadelezh krouet ha stummet gant hon hendadoù, diskennidi ar Gelted, a viras dre ar c’hantvedoù ar spered-ouenn buhezek, disklabezeus saotrerezh ar sevenadur estren, hag a zo evidomp un hêrezh meurbet sakr pehini eo eus hon dlead e viret d’hon gourmibien disklabez ha glan evel m’eo bet miret deomp. Hen a dle bezañ evidomp ken ker hag ar c’haerañ teñzorioù, arabat eo deomp e lezel da vont da goll, da vezañ flastret ha mastaret dindan treid an estren.\nDaoust ha tostaat a ra an deiz ma vo mouget holl spesioù hon spered-bro ? Kalz Breizhiz, siwazh ! a chom bremañ diseblant ouzh kement a sell ouzh Breizh-Izel. An avel gall he deus (?) ha bransellet o c’halon, o spered hag e tizhonjont buan kement-tra a chom c’hoazh a stumm breizhek e Breizh.\nEmaomp o koll, nebeut ha nebeut, takenn ha takenn, ar Vroadelezh-se ken enorus, eus pehini hon eus leac’h da vezañ her ha lorc’hus. An hêrezh-se a seblant bezañ bremañ dilezet muioc’h mui gant ar re a zalc’h dioutañ an donañ spesioù. War ar maezioù eo an donañ griziennet yezh, gizioù, kustummoù, kredennoù kozh Breizh-Izel. Er maezioù ivez, e tegouezh bremañ, degaset gant korventennoù un hadenn a stummoù gall. Pep hadenn en ur ziwan a ra evel al louzeier er parkeier, a wask hag a voug en ur greskiñ ar plantennoù tener galvet da sevel hag a rank disec’hañ etre skilfoù ar gwasker.\nBreizhiz, ha dilezel a raimp an hêrezh-se ken kaer, ken talvoudek, ken sakr ?\nMa ne fell deomp e welet o vont da goll eo poent bras deomp sevel d’e zifenn, n’eo ket hepken a-enep an enebour, mes ivez a-enep ar Vreizhiz a labour d’e ziskar, darn dre faltazi, darn hep hen gouzout.\nHon dlead eo stourm : War sav eta, evit buhez ar Vro !\nTelen Aber, 1919\nNeven Ar Ruz 25 octobre 2020 13 novembre 2020 Barr-Avel, Breizh, brezhoneg, Bro, Broadelezh, Hendadoù\nPrécédent Article précédent : « Histoire de l’Arménie, de l’Antiquité au Moyen Âge » (I), par Henry Vlcek\nSuivant Article Suivant: « Une Europe qui ne serait pas européenne n’aurait aucun sens » – Interview de Thomas Ferrier, leader du Parti des Européens.


war an dro - Wikeriadur\nwar an dro\nSavet diwar an araogenn war, ar ger-mell strizh an hag an anv-kadarn tro.\nwar an dro /Distagadur ?/\nA-gevret, war un dro, en ur wech\nStad a zo hizio en holl Vrezoned o welout eur Brezon hag eur brezoneger war an dro, [...] — (Arvor niv. 51, 1941, p. 1b.)\nC'hoant an nevoa da welet doare ar c'hastell, da glask, war an dro, an tu da dec'het ha da renti droug evit droug. — (Erwan ar Moal, Pipi Gonto, Kemper, 1925, p. 22.)\nHa diwezhatoc'h pa zeuas da vezañ va mamm-gozh ha war an dro va maeronez, daoust ha reiñ a reas din un anv kouer bennak, Jakez, Yann, Loull pe Bipi ? — (Jarl Priel, Va Zammig Buhez, Al Liamm, 1954, p. 12.)\n[...], rak kannerezed ha gisti eus an dibab, daou vicher war an dro o deus ar ganfardezed-se. — (Jarl Priel, Va Zammig Buhez, Al Liamm, 1954, p. 91.)\nHoll e tleent bezañ ensellet gant ar Prezidant Teddy Roosevelt, kenderv ha war an dro tonton Franklin Delano R. pennrener Amerika e-pad ar brezel diwezhañ. — (Jarl Priel, Va Zammig Buhez, Al Liamm, 1954, p. 102.)\nwar un dro\nspagnoleg : a la vez (es)\ngalleg : à la fois (fr)\ngalleg : d'un seul coup (fr)\ngalleg : en même temps (fr)\nAdtapet diwar « https://br.wiktionary.org/w/index.php?title=war_an_dro&oldid=296887 »\nDernière modification le 5 Ebr 2020, à 13:27\nKemmoù diwezhañ degaset d'ar bajenn-mañ d'an 5 Ebr 2020, da 13:27.


Pjetër Bogdani (timbr eus 1989)\nPjetër Bogdani (Gur i Hasit, e-kichen Kukës, war-dro 1630 - Prishtina, 1689), anavezet en italianeg evel Pietro Bogdano, a oa ur skrivagner albanek hag a savas ar c'hentañ levr er yezh-se, Cuneus Prophetarum, e 1685.\nEontr Pjetër, Andrea Bogdani (1600-1683), a oa arc'heskob katolik Skopje ha sevel a reas ur yezhadur eus an albaneg skrivet e latin, ha ne chom skouerenn ebet anezhañ hiziv. Desavet e voe Pjetër Bogdani e skolioù katolik e meur a lec'h (Bulgaria, Italia) ha beleget e voe. Anvet e voe da berson e parrez Pult e 1651. Adalek 1654 ez eas da Roma da beurstudiañ ar brederouriezh hag an doueoniezh. E 1656 e voe anvet da eskob Shkodra, ma chomas 21 bloaz.\nE-pad ar Brezel etre an Impalaeriezh Otoman hag Aostria (1664-1669) e rankas mont da guzhat. E 1677 e teuas da vezañ arc'heskob Skopje, e-lec'h e eontr. Abalamour d'e gredenn ha d'e intampi da zifenn anezhi, e rankas mont en harlu, da Ragusa (Dubrovnik) da gentañ, ha goude-se da Venezia ha da Badova. E Padova e voe degemeret gant ar c'hardinal Gregorio Barbarigo (1622-1697), en doa anavezet e Roma diagent. Douget e oa ar c'hardinal Barbarigo da sevenadurioù broioù ar reter ha harp a roas da Pjetër Bogdani. E Padova e voe embannet eta, e 1685, Cuneus Prophetarum, ul levr prederouriezh ha doueoniezh savet gant Bogdani en albaneg hag e latin.\nDistreiñ a reas Bogdani d'ar Balkanioù e miz Meurzh 1686 hag eno e chomas, o vroudañ an dud da stourm ouzh armeoù an [Impalaeriezh Otoman]], dreist-holl e Kosovo. Kemer a reas perzh er Brezel Turk Bras (1683-1699) etre Aostria hag an Durked : 6000 soudard albanat en em savas da reiñ skoaz da arme Aostria evit kemer Prizren. Eno e tapas Pjetër Bogdani ar vosenn, ha mervel a reas e miz Kerzu 1689 e Prishtina.\nAdtapet diwar « https://br.wikipedia.org/w/index.php?title=Pjetër_Bogdani&oldid=1711061 »\nKemmoù diwezhañ degaset d'ar bajenn-mañ d'an 26 Gou 2016, da 10:55.


Pajenn:Troude ha Milin - Ar marvailler brezounek.djvu/350 - Wikimammenn\nPajenn:Troude ha Milin - Ar marvailler brezounek.djvu/350\nomp ama, ha mar kerez dont gan-en da gear Is, te ha da c’hrek hag he map, e vezi roue war va lerc’h. — Ne d-inn ket, eme Gristof, it d’ho kear pa gerrot ; me a choumo ama, gwelloc’h eo gan-en. Ho kear Is, roue, ne bado ket pell amzer mui, rak me am euz tenmet ar wezenn zero vraz a ioa o viret oc’h ar mor da zilammet war-n-ezhi, kenta reverzi a vezo. Roue, n’ankounac’hait ket ar pez a lavarann d’e-hoc’h : Kear Is a vezo goloet holl gant ann dour mor.\nAr pez a lavaraz Kristof da C’hradlon a c’hoarvezaz, hag anez he varc’h, he-ma a vije bet kollet evel ma oe tud ar gear a Is. Evit Kristof, n’euz bet hano anezhan abaoue, ha ne oar den da be leac’h eo eat gant ar vamm hag he map.\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/350&oldid=144328 »


Trede Reich - Wikipedia\nKan broadel Das Lied der Deutschen\nGorread 633 786 km² (1939)\nPoblañs 69 314 000 (1939)\nPrezidant Adolf Hitler\n1933 - 30 Ebrel 1945\n30 Ebrel - 23 Mae 1945\nTrede Reich (alamaneg : Deutsches Reich "Impalaeriezh alaman", ha Großdeutsches Reich "Impalaeriezh veur alaman" diwezhatoc'h) a reer eus ar Stad alaman renet gant Adolf Hitler pan erruas er galloud ha pan aozas e c'halloud hollveliek.\nDaouzek vloaz e padas : adalek dilennadeg Hitler evel kañseller d'an 30 a viz Genver 1933 betek diskar ar Reich d'an 8 a viz Mae 1945 ha betek ma voe harzet penn diwezhañ ar gouarnamant alaman, Karl Dönitz. Hervez ar propaganda nazi, an IIIe Reich a oa da badout « mil bloaz ».\nAnvioù ar ren[kemmañ | kemmañ ar vammenn]\nE-keñver ar Gwir ne oa ket bet roet lamm da Republik Weimar, an anv ofisiel neuze a oa Deutsches Reich. Adal 1943 e teuas war-wel an anv nevez Großdeutsches Reich.\nAn anv "Trede Reich" adkemeret gant an nazied a zo tennet deus ar romant Das Dritte Reich embannet e 1923 gant Arthur Moeller van den Bruck.\nEn Alamagn hiziv-an-deiz e reer gant Zeit des Nationalsozialismus ("mare broadel-sokialour"), Nationalsozialistische Gewaltherrschaft ("tirantiezh broadel-sokialour") pe simploc'h gant Dritte Reich ("Trede Impalaeriezh").\nDindan ren Hitler, strollad nemetañ an III Reich a oa ar Strollad broadel sokialour al labourerien alaman (Nationalsozialistische Deutsche Arbeiterpartei / NSDAP). Ar ger nazi (Nationalsozialismus) a zo savet o kemer div silabenn gentañ ar ger alamanek national. Un arouez eus ar c'helennadurezh lakaet e plas gant Hitler eo dreist-holl.\nAn nazional-sozialismus ("sokialouriezh vroadel") e oa ideologiezh ar renad.\nPa raer anv eus ar bomm "Alamagn nazi", diveret eus national-sozialismus, o vezañ ur berradur eus nazi-smus = nazismus, ez eo direizh a-fed ster peogwir ne glot ket gant deiziadoù istorel ar strollad. En Alamaneg n'eo ket ur ger a vez implijet evit termeniñ ar prantad-se.\nMeizad al Lebensraum ("egor bevañ ") e oa diazez an IIIe Reich alaman. Met muioc'h c'hoazh, an emled tiriadel kaset da benn gant Hitler a oa sturiet dre mennozh al Lebebsraum-se hag ar mennozh-se oa harpet gant reoù glannded ar ouenn arian, an enepyuzevegezh, ar c'hoant digoll goude efedoù feur-emglev Versailhez, an enepkomunouriezh ha lazhadegoù ha gouennlazhioù e-leizh kaset en-dro gant ar renad nazi.\nAdtapet diwar « https://br.wikipedia.org/w/index.php?title=Trede_Reich&oldid=1947418 »


27/01/2014 — 02/02/2014Aozañ\nTreuzfurmet eo bet titloù ar pennadoù Gwenan ha Merien, da lakaat unanderennoù en o lec'h. Ne gav ket din e vefe un dra vat. Adkasoù war an tu all a zlefe bezañ kentoc'h. Gant ar furm-stroll, ar furm diazez evit ar gerioù-se, e reer er pennadoù-se o-unan, evit komz diwar-benn an amprevaned-se. Hag heñvel a reer ivez e pennadoù laou, koumoul, gwinizh, kerc'h ha me 'oar-me. --Llydawr (kaozeal) 28 Gen 2014 da 07:42 (UTC)\nNe oa ket da ober hep goulenn ali an dud all, rak kaoz zo bet eus se dija, ha divizet e oa bet ober gant gwenan ha merien. Abeg a-walc'h da adlakaat anezho en o stumm kentañ, a-raok adkregiñ gant ar gaoz, ha kemmañ diouzh ezhomm neuze ma'z eo ali an darn vrasañ. Bianchi-Bihan (kaozeal) 29 Gen 2014 da 17:26 (UTC)\nArabat kemmeskañ liester ha strollder. Reizh e kavan lakaat anvioù stroll da ditl d'ar pennadoù meneget uheloc'h ha mat eo bet kavet e-pad meur a vloaz gant an darn vrasañ eus kenlabourerien ar Wikipedia brezhonek, diouzh a welan. Er geriadurioù brezhoneg e vez graet heñvel, n'eo ket an unanderennoù a vez lakaet da benngerioù evit gerioù evel "koumoul", "geot", "kelien"... Er Wikipediaoù e yezhoù all e kaver anvioù-stroll pe hollek da benngerioù ivez (en:News, de:Geflügel). N'eus netra souezhus gant an dra-se. --Llydawr (kaozeal) 29 Gen 2014 da 17:40 (UTC)\nA-du ez on penn-da-benn gant Llydawr ha Bianchi-Bihan : n'hall den ebet ober 'r seurt kemmoù e-unan-penn hep goulenn ali ar genlabourerien all. Ouzhpenn-se ez a ar c'hemmoù-se a-c'hin d'hon yezh ma vez renet an unanderenn diwar ar strollder !!! Goulenn a ran eta ma vo adlakaet an holl bennadoù-se evel m'edont kent.--Prieladkozh (kaozeal) 29 Gen 2014 da 18:04 (UTC)\nA galon, VIGNERON (kaozeal) 29 Gen 2014 da 18:11 (UTC)\nGwelloc'h e vefe kenderc'hel gant an anvioù-stroll, d'am sonj --Morgane44 (kaozeal) 29 Gen 2014 da 18:19 (UTC)\nMe gav din ivez e vefe gwelloc'h chom gant an anvioù-stroll pa z'eus deus outo. Me bon, n'on ket evit kannañ evit-se kenebeut. Me gav pouezusoc'h ma vefe bouetaet un tamm muioc'h ar pennadoù kentoc'h. Splujer (kaozeal) 29 Gen 2014 da 19:21 (UTC)\nA-du krenn on gant ar pezh zo bet lavaret a-raok, implijet e vez an anv e stumm stroll evit an amprevaned, ha reizh eo neuze din-me da lakaat an anvioù-se evel titl ar pennadoù. E geriadurioù brezhonek e vez graet e-giz-se, neuze ne zeu ket diwar netra. Gwir eo ne vez ket graet gant holloueziadurioù zo e yezhoù all, met n'eo ket ret heuliañ reolennoù ar yezhoù all dreist holl pa vez reolennoù e brezhoneg dija. Lekemok (kaozeal) 29 Gen 2014 da 20:36 (UTC)\nA-du gant LLydawr. Faziañ a ra Sad Edgar ha Mikael Abiven pa gomzont eus liester diwar-benn "gwenan" ha "merien". --Yun (kaozeal) 2 C'hwe 2014 da 06:14 (UTC)\nSad Edgar (kaozeal) 29 Gen 2014 da 20:32 (UTC)\nKavout a ran gwall souezhus lenn ar ger plegañ er respont bet kaset gant Sad Edgar ! Plegañ ? Gwelloc'h e vije bet en em c'houlenn kent ha reizh e oa peurober ar c'hemmoù-se hep goulenn ali tud barrekoc'h war an danvez, ha bez' 'zo amañ hep mar ebet.--Prieladkozh (kaozeal) 30 Gen 2014 da 09:07 (UTC)\nMat. Sklaer eo soñj an darn vrasañ eus an dud. Adlakaat a ran an titloù orin eta, Gwenan ha Merien. --Llydawr (kaozeal) 30 Gen 2014 da 17:36 (UTC)\nRoll pennadoù gant -ennAozañ\nCdlt, VIGNERON (kaozeal) 30 Gen 2014 da 12:17 (UTC)\n--Yun (kaozeal) 2 C'hwe 2014 da 08:37 (UTC)\nLa charte européenne des langues régionalesAozañ\nLangues régionales: large majorité à l'Assemblée pour ratifier la charte. Congratulations!!! Greetings from Alsatian Wikipedia. --Holder (kaozeal) 28 Gen 2014 da 20:14 (UTC)\nAnne-Marie Le PourhietAozañ\nA galon, VIGNERON (kaozeal) 1 C'hwe 2014 da 20:18 (UTC)\nAl liammoù-se am bez ezhomm anezho evit tremen eus an eil yezh d'eben. Tennaén anezho zo mirout ouzhin da labourat. Bianchi-Bihan (kaozeal) 2 C'hwe 2014 da 15:28 (UTC)\nCdlt, VIGNERON (kaozeal) 2 C'hwe 2014 da 16:03 (UTC)\nAesoc'h eo lakaat liammoù etrewiki gant ar doare nevez a zo erruet, n'eus nemet klikañ war ouzhpennañ ur yezh, pe kemmañ al liammoù etrewiki (e saozneg eo c'hoazh d'am soñj), ha neuze e vo goulennet ur yezh ha lakaat titl ar pennad er yezh-se, ha krouet e vo ul liamm diouzhtu. Ma'z eus tud nec'het c'hoazh gant an dra-se e vefen kontant da sikour avat. Lekemok (kaozeal) 4 C'hwe 2014 da 20:00 (UTC)\nDernière modification le 4 C'hwe 2014, à 20:00


Pajenn:Bonnaire - Mestr Pierrès, pe den guiziec ar bourg.djvu/38 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/38\nDemeus a implich an instrumantchou da boeza ha da vuzuri.\nNetra domma an eil den diouz eguile, evel purete an intantionou hac ar c’hoant da ober ar vad. Mestr Pierrès hac e zisqibl a leinas assambles evel daou vignon côs : diou vech e rejont muzuri en o fresanç al litr güin a evjont, ouz en em antreteneur demeus a draou util hac agreabl.\nO veza êchu lein, e tistrojont d’ar marc’hat, e pelec’h mestr Pierrès en devoe an occasion da ober remercout d’ar mêr meur a zireizamant a zougue calz a noas d’an ingaldet ha d’al lealdet.\n— Ar verification alies a zo justamant recommandet dre an ordrenançou, ha güelit peguement e zeo necesser qementse, eme mestr Pierrès, en eun disqeuz balançou pere o devoa tammou plom pe neud arichal, hac ar brancard arrenjet evit o ampech da vont ha da zont libramant. Disqeuz a rê dezàn ive re-all n’o devoa qet o ados, ha na ellent qet dre ze merqa reiz o mouvamant. Ar balanç faus, emezàn, a zo bet gant rêson comparachet d’ar poez faus, hac ar marc’hadour pehini en deus balançou a bere an eil bladen a zo pounneroc’h eguet eben, zo reputet beza bet grêt usach diouto. En effet, dre n’en deus qet re-all var e daul, necesseramant en deveus dleet trompla ar prener.\n— An draze a seblant din-me rêsonabl, a lavare ar mêr ; ar marc’hadour a dle anavezout e valançou, ha na ell qet digareal câs ignoranç var ze.\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/38&oldid=113962 »\nKemmoù diwezhañ degaset d'ar bajenn-mañ d'an 23 Gen 2018, da 18:45.


Gant ar ger Aer e tegouezher amañ. Evit sterioù all ar ger, gwelit Aer (disheñvelout).\nAn aer eo an anv a vez roet d'ar meskad gazoù a ya d'ober atmosferenn (pe aergelc'h) an douar. Diliv ha dic'hwezh eo. Nitrogen (78.08%) hag oksigen (20.94%) eo ar daou c'haz pennañ a ya d'ober an aer, gazoù rouez all a ya d'ober ar peurrest (nebeutoc'h eget 1%).\nEr sevenadurioù hengounel[kemmañ | kemmañ ar vammenn]\nEr sevenadurioù hengounel e veze, pe e vez c'hoazh, lakaet an aer da vezañ unan eus peder elfenn diazez ar vuhez, asambles gant an tan, an douar hag an dour. N’eo ket un doare skiantel da welet an traoù.\nAdtapet diwar « https://br.wikipedia.org/w/index.php?title=Aer&oldid=1710528 »\nKemmoù diwezhañ degaset d'ar bajenn-mañ d'an 22 Gou 2016, da 10:23.


Pajenn:Inisan - Emgann Kergidu.djvu/57 - Wikimammenn\nPajenn:Inisan - Emgann Kergidu.djvu/57\nPlouaret ha Perros-Guirek\nAc’hanta, ha n’oa ket tud ar re-ze ? D’ho diouall oa chommet ive, evel enn hor bro-ni, azindan guz, beleien ha n’o doa ket aoun rag ar maro. Mez mar doa tud vad dre eno, oa ive tud fall, ha zoken beleien hag o doa great al le, pe ma kavit guell o doa great sermant, Hogen eur belek, hag a rea al le, a lavare, dre he zermant, ne anaveze na Pab, nag Eskob euz he berz ; eur belek ha n’en doa ken mestr nemed ar C’houarnamant ha mear he barrez ; eur belek ha n’en doa da zenti nemed ouc’h lezennou ar vro, mad pe fall, evel ma vichent e vichent ; en eur ger, eur belek evel ar gard-champêtr, a c’hell mear ar barrez da gas ha da zigas, ha da derri pa dro enn he benn. Ar veleien a rea al le a ioa hanvet beleien intru, abalamour mac’h en em lakeant da bersoun pe da gure e parresiou, eb beza hanvet gand ar guir eskob. — E broiou-all e vezent hanvet asermantet.\nNe ket ep souez ive ’ta o diviche beleien, evel ar re-man, droug ouc’h ar veleien, hervez kaloun Doue, chommet kuzet dre ar vro. An oan hag ar bleiz, daoust hag hi a c’hell beva er memez park ? Ar veleien vad a ranke diouall ouc’h ar veleien intru muioc’h eget na ranke guechall ar gristenien genta diouall ouc’h ar baianed. Rak ma klaske guechall eur paian kregi enn eur c’hristen hag her lakaat d’ar maro, oa abalamour ma’z ea a enep al lezen desket d’ezhan gand he dud, el leac’h ar veleien intru, broudet gant rebechou ho c’houstianz, o doa c’hoant da lakaat ar re-all da veza evel-dho, — kement-se en diviche great vad d’ho c’haloun, — pe d’ho c’has divar ar beg douar-man d’ar bed-all, evit miret da veza tamallet gantho. Arabat eo d’ehoc’h beza souezet o velet kement a grisder e kaloun eur beleg intru. Daoust hag an nep a nac’h he relijion hag he Zoue, daoust hag hen a c’hoar betek peleac’h e ranko mont ? Daoust hag hen a c’hoar betek peleac’h e vezo poulzet gand an drouk-spered ? Eur veach ma vez krog an diaoul enn eun den, her c’has hag her c’haso beteg ar bern, beteg ar gorden zoken.\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/57&oldid=103209 »\nKemmoù diwezhañ degaset d'ar bajenn-mañ d'an 16 Mez 2017, da 15:35.


Scott McKenzie, bet ganet Philip Wallach Blondheim III e Jacksonville (Florida) (Stadoù-Unanet Amerika) d'an 10 a viz Genver 1939 hag aet da Anaon e Silver Lake (ur c'harter e kreiz Los Angeles (Kalifornia)) d'an 18 a viz Eost 2012, a oa ur c'haner-sonaozer stadunanat.\nGoude bezañ krouet ar strollad sonerezh folk The Journeymen, e 1961, a-gevret gant John Phillips (1935-2001) ha Dick Weissman (1935-) ez eas gant e hent e-unan-penn tra ma save Phillips ur strollad all, The Mamas & the Papas an anv anezhañ.\nE-touez an daou albom hag an daou bladennig warn-ugent a voe enrollet gant Scott McKenzie ez eo ar ganaouenn San Francisco (Be Sure to Wear Flowers in Your Hair), embannet e miz Mae 1967, a reas berzh bras. Ma teuas da vezañ himn al luskad hippie er bed a-bezh.\nAdtapet diwar « https://br.wikipedia.org/w/index.php?title=Scott_McKenzie&oldid=1753116 »\nDernière modification le 29 Mez 2017, à 09:48


kloareg - Wikeriadur\nkloareg /ˈklwɑːrek/ gourel (liester : kloareged, kloareien, kloer)\nDen a iliz.\nAr c'hloareg an neus difennet toull dor an iliz, hen e-unan, [...]. — (Erwan ar Moal, Pipi Gonto, Kemper, 1925, p. 167.)\n- [...]. Selaouit hag e vo sevenet ho c'hoant : anavezet he deus ho mamm ur c'hloareg fall endra ma veaje he fried... — (Langleiz, Romant ar Roue Arzhur/levrenn I : Marzhin, Al Liamm, 1975, p. 24.)\nSoñj hoc'h eus emichañs eus ar c'hloareg diveleget-se na baoueze ket da gas kuit ar venec'h, d'argasiñ al leanezed, da renabliñ madoù an ilizoù, ha d'itrikañ taolioù ken kaer all. — (Jarl Priel, Va Zammig Buhez, Al Liamm, 1954, p. 56.)\nPaotr yaouank war e studi beleg.\nDen implijet da sevel skridoù un noter.\nEvañ gwin ha kañjoliñ merc'hed\nSetu dever ar c'hloareg\nSetu kefridi ar c'hloareg\nsaozneg : clark (en)\ngalleg : clerc (fr) , ecclésiastique (fr) , séminariste (fr)\nAdtapet diwar « https://br.wiktionary.org/w/index.php?title=kloareg&oldid=178731 »\nDernière modification le 19 Meu 2014, à 10:19\nKemmoù diwezhañ degaset d'ar bajenn-mañ d'an 19 Meu 2014, da 10:19.


1060 1070 - Bloavezhioù 1080 - 1090 1100\nXvet kantved - XIvet kantved - XIIvet kantved\nDiwar-benn bloavezh 1080 an deiziadur juluan eo ar bajenn-mañ.\n1.1.3 Rouantelezh Danmark\n1.1.4 Impalaer Roman Santel\n1.6 Arzoù ha lizhiri\n1.7 Skiantoù ha politikerezh\n1.10 A bep seurt/diasur\n2 Ganedigezhioù 1080\n3 Marvioù 1080\n14 a viz Mae : lazhet eo Gwilherm Walcher, eskob Durham, gant emsavidi eus Northumbria. Kas a ra ar roue Gwilherm Iañ (an Alouber) un ergerzhadenn gastizañ, e hanter-vreur Odon Bayeux en he fenn, da beoc'haat Northumbria.\ndiskar-amzer : kaset eo Roparzh Curthose, ur mab da Wilherm Iañ, da aloubiñ Bro-Skos. Mont a ra betek Falkirk, forsañ a ra ar roue Malcolm III da skoulmañ un emglev ha sevel a ra mogerioù-kreñv e Newcastle.\nRouantelezh Danmark[kemmañ | kemmañ ar vammenn]\n17 a viz Ebrel : marv ar roue Harald Hen. Knut IV ar Sant a ya da roue war e lerc'h.\nImpalaer Roman Santel[kemmañ | kemmañ ar vammenn]\n27 a viz Genver : Emgann Flarchheim : an impalaer roman santel Herri IV zo trec'h war nerzhioù Rudolf Rheinfelden, dug Swabia, e-kichen Flarchheim.\n7 a viz Meurzh : Konklav Roma : eskumunuged eo Herri IV gant ar pab Gregor VII, hag anavezet eo Rudolf Swabia en e lec'h gantañ.\n25 a viz Even : dilennet eo Klemañs III da enep-pab gant senez Brixen gant harp an impalaer.\n14 a viz Here : Emgann Hohenmölsen : Rudolf Rheinfelden zo trec'h war nerzhioù an impalaer Herri IV war lez ar stêr Elster. Mervel a ra an deiz goude diwar e c'houlioù e Merseburg.\nbrezeliñ a ra Shen Kuo, skiantour ha den a stad sinaat, evit en em zifenn a-enep Tangouted rannvro Xia ar C'hornôg. Dont a ra a-benn da zifenn an hent da Yanzhou (proviñs Shaanxi).\naloubet eo Tanger, Badis ha Honain gant an emir almoravidat Yousouf ben Tachfin.\nsened-iliz Burgos : lakaet eo e pleustr en Iliz Katolik al liderezh latin e lec'h al lid spagnol gant Alfoñs VI, roue Leon ha Kastilha.\nGanedigezhioù 1080[kemmañ | kemmañ ar vammenn]\nMarvioù 1080[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=1080&oldid=1976374 »


Kaozeal:Emgann Tewkesbury - Wikipedia\n« Un tamm brezhonekaat goude ar gallekaat? » a skriv un implijer. Perak 'ta ?\nNe blij ket Marguerite d'Anjou dezhañ, setu en deus postet ur meni pennad Marc'harid Anjev (1429-1482). Pelec'h emañ ar pennad Marc'harid Thatcher neuze ? Pe, evit brezhonekaat pelloc'h c'hoazh, Marc'harid Souler ? Mat e oa bet skrivet gant Dishual, a oar doujañ d'ar sevenadurioù ; mar heulier doare ar buruteller ec'h asanter d'ar stummoù ofisiel Quimper, Croissant Plougoulm, Anne de Bretagne ha me 'oar-me da gement gallekadur a zo.\n"Reizhet" en deus ar frazenn Stabilaet a-nebeut e voe Bro-Saoz dre an trec'h-se., a zo deuet da vezañ Stabilaet a-nebeut e voe Bro-Saoz gant an trec'h-se., ar pezh a ziskouez ne anav ket istor Brezel an Div Rozenn rak unan eus ar pazennoù war-du dibenn ar brezel-se eo bet an emgann ; drezañ evit gwir eo bet stabilaet ar rouantelezh, n'eo ket gantañ. Mat e oa bet skrivet gant Dishual, n'en deus kentel ebet da gaout diwar-benn an diforc'h a zo etre "gant" ha "dre" ; gant lunedoù ar galleg, evel-just, en o c'hemmesker. Ha piv a zeu da vousgoapaat diwar-benn "gallekaat" ?--90.32.157.189 30 Gen 2016 da 20:13 (UTC)\nN'eus forzh petra, gant ar Vrennigenn Torr-Penn, evel boaz. Bianchi-Bihan (kaozeal) 31 Gen 2016 da 14:47 (UTC)\nAdtapet diwar « https://br.wikipedia.org/w/index.php?title=Kaozeal:Emgann_Tewkesbury&oldid=1686431 »\nKemmoù diwezhañ degaset d'ar bajenn-mañ d'an 31 Gen 2016, da 14:47.


Brud Nevez 319-320\na zo deuet er-mêz\nEul lodenn fonnuz a varzonegou ha danevellou. Barzonegou diwar bluenn Mari Kermareg hag eur barz euz ar Beljik troet war ar slam, Dominique Massaut. Danevellou a-feson gand Nicolas Fort, Laurence Lavrand ha Marcel Diouris.\nE memor Mari Kermareg ez eus pemp pennad all, evel ma oa dleet, pa z'eo bet renerez Brud Nevez e-pad bloaveziou : gwelit izelloh war ar bajenn-mañ.\nGand Ronan Calvez eo bet savet ar pennad-kaoz ar wech-mañ. Kelenner brezoneg ha keltieg ma 'z eo ha rener ar CRBC, e tispleg abalamour da betra eo bet lidet warlene 50 vloaz al labo evel ma vije bet fest-noz ha fest-deiz heb dihan. "Ar studiou a zo bet greet er CRBC o-deus laket on doareou da zelled deuz istor ar vro ha deuz istor ar brezoneg da jeñch", emezañ.\nPignad war gern ar Machu Pichu, sed ar pez e-neus greet Marcel Maudire. Loeiz Grall e-neus lennet leor Philippe Lanson ha Fanch Broudic eul leor istor Breiz evel ne oa ket c'hoaz. Pennadou a zo c'hoaz diwar-benn al lazou-kana.\nHirroh a vo kontet deoh dizale diwar-benn an niverenn-mañ war al lehienn-mañ. Ma fell deoh kaoud anezi dioustu, n'ho-peus nemed klika amañ.\nRoll ar bajenn-mañ / Menu accueil\nUne page spéciale en français\nO himiad o-deus greet\nGoloiou Brud Nevez\nMari Kermareg, kenavo dit…\nPiou, e-touez ar Vretoned kar-o-yez, n'e-nije ket soñj beza bet gwelet anezi war an tele ? Pe ar filmou a zo bet produet pe sevenet ganti, na pa vefe nemed an hini kriz he-devoa bet troet gand ar re a oa bet oh ober brezel en Aljeri. Komedianez eo bet gand Teatr Penn-ar-Bed. Heuliet he-deus gwella kanerien ha muzianed ar vro ha darempredet al lazou-kana da heul he gwaz, René Abjean.\nRenerez Brud Nevez eo bet ive e-pad bloaveziou. Ha gand ar skiant-prenet he-doa, savet he-deus pennadou-kaoz, da lakad a beb seurt tud da gonta o buhez e Brud Nevez. Ne ray ket ken. Kuitaad ahanom he-deus greet, d'ar 6 a viz du 2019, ne oa ket pell euz he fevar-ugent vloaz. Tri bloaz a oa e oa bet taget gand eur hleñved a zo bet diremed : ar seurt krank a oa kroget enni n'e-neus ket dispeget.\nReiz eo e vefet bet savet beb a destenn en heh eñvor gand Fañch Broudic, Goulc'han Kervella, Charlez an Dreo, Naig Daouphars ha Maguy Kerisit, da zisklêria pegen fromet int bet ha pehini oa o darempred ganti. Lenn anezo a heller e Brud Nevez 319-320, a zo paouez dond er-mêz.\nLenn pe adlenn a heller ive ar pennad-kaoz a oa bet greet ganti en niverenn a-raog, Brud Nevez 318, ma komz deuz he yaouankiz, deuz he micher, deuz he buhez komedianez, deuz ar skrivagnerien hag an arzourien he-deus bet anavezet.\nEur vuhez a virvill a-teus bet, Malou (rag evel-se e veze greet deuz ouzit gand da dud). E-pad pell e talhim eur zoñj kaer ahanout.\nLeoriou en linenn Brud Nevez\nLeoriou en linenn, ya, dre ma heller lenn hag adlenn anezo kement ha ma karer.\nAn hini kenta euz leoriou paper Brud Nevez e 1977 a oa bet Karantez ha karantez Naig Rozmor.\nAn hini kenta euz leoriou Brud Nevez en linenn eo ive !\nDa gaoud anezañ, mond war ar bajenn-mañ !\nHa koueza a ra mad.\nRag war roll program ar h/CAPES brezoneg eo bet laket evid ar bloaz-mañ.\nBrud Nevez, ar gelaouenn hag al leoriou a vez plijadur o lenn.\nWar internet ive !\nBarzonegou gand Chanig ar Gall ha Marcel Diouris\nKanaouennou Pièr Mell euz Poulaouen\nBreiz ha Kembre o kana a-gor\nAr bagadou : war-raog ! kit !\nAr pennad-kaoz : Mari Kermareg hag heh eñvorennou tele ha komedianez\nDa gaoud eun tañva euz ar pennadou, klika amañ !\nBrittany Ferris hag ar Brexit : eur pennad-kaoz gand Jean-Marc Roue\nKenavo d'Andreo ar Merser ha d'ar skrivagner My Skaouidig\nAr v/Brugerien a-eneb ar brezel e 1913\nAr pez a skrive neuze ar hazetennou brezoneg\nJean-Marie Conseil, beleg, soudard ha liver\nAr monumañchou brezel e Bro Leon\nKonta ar Brezel kenta d'ar re yaouank\nAr gelaouenn Brud, tri-ugent vloaz 'zo\nEur gontadenn gand Yeun ar Gow a vefe peadra da zevel eur wir BD diwarni\nAn danevell nemeti bet skrivet gand Per Trepos\nAr pennad-kaoz : gand ar haner Denez alias Denez Prigent\nLodenn ar helaoui : ar repuidi, Bro-Japan, Mikael Madeg o prienti eur geriadur all…\nÊrgelh eur vro, eun amzer zo bet\nRaglavar Youenn Gwernig\nAl laer stered, eur romant gand Loeiz Grall, troet gand Marcel Diouris\nHubert Arzel, Michel Le Goffic, Jean-Paul Le Bihan, Martial Monteil, Patrick Galliou : En Arvorig, mil bloaveziou 'zo\nAr jestr eo a gont : eun danevell gand Mrcel Diouris\nMaguy Kerisit : Barzoniez Naig Rozmor\nEur film galisianeg\nJo Tanguy : Plant hag ardremez\nEur gelaouenn e brezoneg penn-da-benn, a-dra-zur !\nSe a ouieh dija. Med da houzoud\npetra zo nevez ganti\npeleh ha penaoz kaoud anezi,\npenaoz skriva deom\ntaolit eur zell ha Darempred\nTaolit evez : cheñchet eo ar chomleh !\nVous ne savez pas le breton et vous voulez savoir\nce qu'est Brud Nevez ?\nPour vous, une page spéciale en français !\nBrud Nevez est une revue en langue bretonne, sur laquelle on vous dit tout en quelques mots.\nCar les adresses ont changé ! Tous les renseignements utiles ici !\nMarvet eo Andreo ar Merser d'an 31 a viz kerzu 2018. Kas ar brezoneg war-raog a heller lavared e-neus bet greet a-hed e vuhez, kazimant. Derhel soñj a vo greet euz ar skolaer hag euz ar helenner, euz e leoriou-kelenn, euz an embanner hag ar mouller. Euz an den ive, rag eur paotr seder ha brokuz eo bet dalhmad.\nDa lenn ar pennadou en eñvor Andreo ar Merser, klika amañ\nDeuz Plougastell e oa, hag eno n'eo bet anavezet biskoaz nemed evel My Skaouidig. N'eo ket e ano ofisiel koulskoude, peogwir eo Jean-Marie Pérès war kaierou an ti-kêr.\nMa 'z eo bet Jean-Marie Pérès unan euz renerien an MSA e Penn-ar-Bed, My Skaouidig n'eus nemed Plougastelliz hag ar vrezonegerien oh anaoud anezañ.\nEur skrivagner brezoneg kenta klas a zo bet anezañ.\nDa lenn ar pennadou e memor My Skaouidig : klika amañ\ngand Jean Jouzel\nAr wech kenta d'eur gelaouenn vrezoneg da zigemer eur Priz Nobel !\nRag Priz Nobel ar Peoh eo Jean Jouzel. Hag eur Breizad euz Janze.\nE niverenn 312 Brud Nevez e komze euz an hin o tomma ha deuz ar pez a zo d'ober evid enebi.\nEun den anaoudeg evid pez a zell muzik ar vro, eo Bernez Quillien a-dra-zur.\nA bell 'zo eo boaz da skriva 'barz Brud Nevez diwar-benn ar pladennou e-nevez bet selaouet.\nLennit pe adlennit war al lehienn-mañ eun dibab euz e bennadou war o hed.


Journal de Renaud Camus, dimanche 26 octobre 1986\ncréée le vendredi 12 décembre 2014, 17 h 36\nmodifiée le lundi 12 décembre 2016, 2 h 20Dimanche 26 octobre 1986, 3 heures moins vingt. Le temps y est aussi pour beaucoup, bien sûr. Dans certaines aubes grises à la lumière ~~~~~~~~, ~~~ ~~~~~~~~ ~~~~~ ~~~~~~~ ~~~~~, ~~~~~~, ~~~~~~~~~~~ ~~~~~~ ~~~~~ (~~~ ~~’~~~~~~ ~~~~~~). ~~~~~ ce matin-ci crépitait ~~~ ~~~~~, ~~’~~~~~~~, ~~’~~~~~~~~~~ ~~~~~~~~~~~ ~~~~~~, ~~~~~~ ~~~~ ~~~~ ~~~~~~ ~~’~~~~~~~~ ~~~~~ ~~~~~~~~~~~. ~~~ ~~~~~~ ~~~~ ~~~~~~ ~~~ ~~~~~. ~~~ ~~~~~ ~~’~~~~ ~~~~~~~~~ ~~~~~, ~~~~~ ~~~~~, ~~~~~~~~~ d’innocents petits nuages ~~~~~~~~ ~~~~ ~~~~~ ~~~~~~~~ ~~~ ~~~~~~~~ ~~~~~ ~~~~~~ ~~~~ ~~~~~~ ~~~~~~~~~, ~~~~~~~~~~~ ~~~~~~~~~~, ~~~~~~~~ ~~~~~. ~~~~ ~~~~~~~~~ ~~~~~~~ ~~~~~~ ~~~ ~~~~~~, ~~~~~ ~~~~ ~~~~~~~~~~, ~~~ ~~~ ~~~~~~~~~~~~ moins intense, et ~~~ ~~~~~~~~ ~~~~~ ~~~~, ~~~~~~~ ~~~~ ~~~~~~~~, ~~~ ~~~~~~ ~~ ~~~~~~, ~~’~~~~, ~~~ ~~~~~~~~~, ~~~~ ~~~~~~~~~ ~~~~~ ~~~~~~~~~~~~. ~~~~~ ~~~ ~~~~~~~~~ ~~~~~, ~~~ ~~’~~~~~~~~~ ~~~’~~~ ~~~~~ ~~~~~~~~~~~~~~, de mes fenêtres, ~~~ ~~~ ~~~~~~ ~~~~~, ~~~~~ ~~~~ ~~~~ ~~~ ~~~~~~~ ~~~ ~~~~~ ~~~-~~~~~~~ ~~’~~~~ ~~~~~~~~, ~~~ ~~~~~~~ “~~~ ~~~ ~~~~~~~~~~~~~ ~~~ ~~~~~~~~”, ~~ ~~.~~.~~., ~~~~~ loin.\nLe ~~~~~~~~ ~~~ la matinée c’était ~~~~~~ ~~~ ~~~~~~~~ ~~~ ~~~~~~~~ ~~~ ~~~~~~~~~~ ~~~~~ ~~~ ~~~~~~~~~ ~~~~~~~~~. ~~’~~~ ~~~ ~~’~~~~~~ ~~~ ~~~~~ ~~~~~~~~~~~~~~~~~ ~~~~~, ~~~~~ ~~~ ~~~, ~~~~~ ~~~~~~~ ~~~~~ ~~~~~ ~~~~~~ ~~~ leur beauté qu’ils ~~~~~ ~~~~~~~~~~~~ ~~’~~~~ ~~~~~~~~~~~ ~~~~~~~~~~. ~~~~~~~~~~, ~~~~~ ~~~~ ~~’~~~ ~~~~~~~~ ~~~~~, ~~~ ~~~~ ~~~~~~~~~ ~~~~~~~~~ ~~~ ~~~~~~~~ ~~~ ~~~~ ~~~ ~~~~~~~, ~~~~~~ ~~~’~~~ ~~~~~~~~~ ~~~~~~~ ~~~~ ~~~~~~~~ aux grandes ivresses ~~~~~~~~~. ~~~~~~~~ ~~’~~~~ ~~~~~~~ ~~ ~~’~~~~~~, ~~’~~~ ~~~~~~ ~~~ ~~~~~~~~~~, ~~~~~ ~~~ ~~’~~~ ~~~~ ~~~ ~~~~~~~ ~~~ ~~~~~~~~~~. ~~~ ~~’~~~~~~ ~~~~~ ~~~~~~ ~~~ ~~~~~~~~~~ ~~~ ~~~~~~~~ ~~’~~~~~~ pour recevoir, aujourd’hui ~~~ ~~~~~~~, ~~~~ ~~’~~~~ ~~~~~~~~ ~~~~~~~ ~~~~~~~~~-~~~~~~~~, ~~~~ ~~~~~~~~~ ~~~ ~~~~~~~ ~~., ~~~~ ~~~ ~~’~~~ ~~~~ ~~~ ~~~~~~~ ~~~~~~ ~~~~… ~~~ ~~~~ ~~~~~~~ ~~~~~ ~~~~~ ~~~ ~~~~~~, avec sa femme ~~~ ~~~~ ~~~~~~~~. ~~’~~~~~~ ~~~ ~~~~ ~~~~~~~~~ ~~~ ~~~~, ~~ ~~~~~~ ~~~ ~~~~-~~~~~ ~~~~. ~~’~~~~~~~ ~~’~~~ ~~~ ~~~~~~~. ~~~~~ ~~~~~~ ~~~~~ ~~~~~~~~~, ~~~ ~~~~~~~~, ~~~~~~ ~~~ ~~~ mère, qu’il conduisait — ~~~ ~~~~~ ~~~~~~ ~~~ ~~~ ~~~~~ ~~~~ ~~~ ~~~~~ ~~~~ ~~~~ —, ~~~ ~~~~~~ ~~~~~~~ ~~’~~~~ ~~ ~~~~~~~~ ~~’~~~~~~~ ~~~ ~~~~~~’~~~~ ~~~~~~~~ (~~~~~ ?). ~~~ ~~’~~~~~~ ~~~~~ ~~~~~~ de lui faire ~~~~ ~~~~~~~~~ ~~~~~~, ~~~ ~~~~ ~~~~~ ~~~~~~~ avances.\nTout ~~~ ~~~~~~ ~~~ ~~~~~~~~~~ ~~~ ~~~~~ ~~~~~~, ~~~~~~ ~~~~~~~~~. ~~~~ ~~~~~~~~~, ~~’~~~~~~ ~~~ ~~~ ~~~~~~~~, ~~~ ~~~~~~~~ ~~~ ~~~~~~~ aussi cette après-midi. ~~~ ~~~~~~~~ ~~~~~~~, ~~~~~, ~~~ ~~’~~~~~~ ~~~~~~ ~~~~~ ~~~~~ ; ~~~ ~~~~~ ~~~~~~~~ ~~~~~~~~ ~~~~~ ~~~~~~~~~~, ~~~~~~ ~~~~~~~~~~~ ~~~~~~~~~ ~~~~ ~~~~~ ~~~~ ~~~~~~~~ ~~~~~~~~~~ ~~~~ ~~~ ~~~~ ~~~~~~. Je l’ai rencontré ~~~ ~~~~~~ ~~~~~~~~, ~~~ ~~~~~~ ~~~ ~~~ ~~~~~~~~ ~~~~~~~~~, ~~~~~~ ~~~ ~~~~~~~ ~~~ ~~~~~~~~~~~~~ ~~~ ~~~~~ ~~ ~~’~~~~~~~~~ (~~~~~~~~ ~~~~~~ ~~~ ~~~~~~~ ~~~ ~~~~ ~~~~ ~~~ ~~~~~, les aéroports, les ~~~~~~, ~~~~ ~~~~~~~ ~~~~~ ~~~~~ ~~~~~ ~~~~~~~~~~~ ~~~~~~~~~, ~~~~~ ~~~~, ~~~ ~~~~~~~~~ ~~~~~~~ ~~~ ~~~~~~~ ~~~ ~~~~~~~~~~…). ~~~ ~~’~~ ~~~~~~~~~~ ~~’~~~~ ~~’~~~ ~~~~~~~~ ~~~~ ~~~’~~~ ~~~~ ~~~~~~~~ (hélas, peut-être) mais, ~~~~~ ~~~ ~~~~~~~~ ~~~~~~~~~~ ~~~ ~~~ ~~~~~~~~~~ ~~~~~~, ~~’~~~ ~~~~~~~~~ ~~~ la R.A.F., ~~~~~~~~~ ~~~ ~~~~~~~~ ~~~~~~~~. ~~~ ~~~~ ~~~~~~~~~ ~~~~~~~ ~~~~~~~. ~~~~~~~~~ ~~~~-~~~ ~~~~ ~~’~~~~~~ ~~~~~~~ ~~~~ uniforme et son ~~~~~ ~~~~ ~~’~~~~~~~~~~, ~~~ ~~~’~~~ ~~~ ~~’~~~~~~~ ~~~~ ~~~~~~~~~~. (~~~ ~~~ ~~~~~~~~ ~~~ ~~~ ~~~ ~~~~~~~~ ~~~~ ~~~~~~ ~~~~ ~~~~~~~~ ~~~ ~~’~~~~~~-~~~~~-~~~~~~~~, ~~~~~~ ~~~~~~-~~~~~~~~~~, ~~~ ~~’~~~ ~~~~~~~~~ remonter jusqu’à Keynes ~~~ ~~~~~ ~~~~~ ~~~~~, ~~~~ ~~~~~~~~~~~~~ ~~~~~ ~~~~~~ ~~~~~~ ~~~~~~~~ ~~’~~~ ~~~~~~~~~~~ ~~~~~~~~~ ~~~~~~~~. ~~’~~~~ “~~~~~~~~~~” ~~~ ~~~ ~~~~~ ~~~~ ~~~ ~~~~~ ~~~~~~~. ~~~ ~~’~~ ~~ ~~~~~~ que R., « ce ~~~~~~~ ~~~~~ ~~~~~~~~~~~~~~~ ~~~’~~~ ~~~~~~~ ~~~~~~~~ ~~~~~ ~~~~~ ~~~ ~~~~~~~~ » (dixit Mme ~~.), ~~~~ ~~~~~~~~~ ~~~~~ ~~~~, ~~~~~~~~~~, ~~’~~~~~~~ “~~~~~ ~~~ ~~~~~~~~” ~~~ le sexy.) ~~~ ~~~~~~ ~~~~~~ ~~’~~~~~~ rendez-vous pour dîner ~~~~~ ~~~~~~~~~. ~~~~~~’~~~ ~~~~~~~ ~~~ ~~~ ~~~~~, ~~~~~~~~, ~~~ ~~~~~~~ ~~~ ~~~~~~ ~~~ ~~~~ ~~~~~~~, ~~~~~ ~~~~~~ ~~~~~~~ ~~’~~~~~~ ~~~ ~~~~~~ Gaultier.\nConcert ~~~ ~~~~~~~~ ~~~~~~~~~~~~~~, ~~~~~~ ~~~~~, 23 octobre, au ~~~~~~~ ~~~~~~~~, ~~~~ ~~~ ~~~~~~ ~~~~~~~~~ : ~~~~~~~, ~~~~ ~~~~~~ ~~~~~~~~, ~~~ ~~~~~~ ~~~, ~~~~~~~~~~~~, ~~~~~~~~~, ~~~~~~ ~~~~~~~~~, ~~~~~~~~~~~~. ~~ ~~~ ~~~~~~~ ~~~~~~~~~, ~~~ ~~ ~~~~~~ ~~~~~~~~~ ~~~ monde. Comme le ~~~~~ ~~~~~~ ~~~~~~~~~, ~~~ ~~’~~~~~~ ~~~~~~~~~~~ ~~’~~~~ ~~~~~~, ~~’~~~ ~~~~~~~~~~~~ ~~~ ~~’~~~ ~~~~~~~~ ~~~, ~~~~~ ~~~~~ ~~~~~ ~~~ ~~~~~, ~~~ ~~~~~~~~ ~~~ ~~~~~~~~, ~~~~~~ ~~~~~~~ ~~~ ~~~~~~~ d’une foule très ~~~~~~, ~~~~~ ~~~ ~~~~~~ ~~~ XIXe ~~~~~~~, ~~~~~~ ~~~~~~~~~~~. ~~~~~ ~~~~~~~ ~~~ ~~~~~~~ ~~~~~~~~~~~~ ~~’~~~~ ~~~~ surtout : Procezioni sonore (1955-56), ~~~~~ ~~~~~~, et Campi ~~~~~~~~~~ ~~. 2 (1959-79), ~~~~~ ~~~~~ ~~~ huit instruments. Mais ~~~ ~~’~~ ~~ ~~~~ ~~~~~~ ~~~ ~~~~~~~~ ~~~~~ ~~~~~ ~~~ ~~~~~~~~ ~~~~~~~ ~~’~~~~~~~~~~~~, ~~~~ ~~~~~ ~~~~ ~~~ ~~~~~~~~~. ~~~~ ~~~~~~~ ~~~ ~~~~~~~~ “~~~~~~~~~~~~~~” ~~~~ ~~~~~~~~~ ~~~ ~~~~~~~~ regorgent d’Elgar, de ~~~~~~~~~~, ~~~ ~~~~~~, ~~~ ~~~~~~~~~~ (~~~~ ~~~~~~~ ~~~~~~, ~~’~~~~~~~~~) ~~~ ~~~~~ ~~~ ~~~~. ~~~~~~ ~~~ ~~~~~~~~ ~~~~~~~~ ~~~~~~~~~~ ~~’~~~~~~~~’~~~~ ~~~~ ~~~~~~~~~~, ~~~-~~~~~~~~. ~~~ ~~~~~~~ ~~~’~~~ ~~’~~ ~~ pas d’enregistrements. Je ~~~ ~~~~~ ~~~~~~~~ ~~~~ ~~~~ ~~~~~~~~~, ~~~~ ~~~~ ~~~~~~~~~ ~~~ le Trio ~~~~~~~~~ d’Archi, ~~~~~~~~~~ ; ~~~ ~~~ ~~’~~~ ~~~~~~~ ~~~~~ ~~~~~. ~~’~~~ ~~~~~~~~~~~ ~~~ ~~~~~ ~~~~~~~ ~~~~~ ~~~~ formations de chambre ~~~~~~~~~~~, ~~~ ~~~~~~~. Le Quartetto Italiano est ~~~~~~ ~~~~ ~~~~~~~~~ ~~~~~~~~. ~~~ ~~~ ~~~~ ~~~~~~~~ ~~~~~-~~~~~, ~~~~~~~ ~~~~ ~~~~~~~~~~ ~~~~~~~ ~~ ~~~~~~~~~, ~~~ ~~ ~~ ~~~~~ ~~~~, ~~~~~ ~~~ centenaire de Webern, ~~~~ ~~~~ ~~~~~~~~. ~~’~~~ ~~~~~~~ ~~~~~~ ~~~ ~~~~~~~ ~~’~~~~, les Fragment ~~~~~~~~, ~~ Diotima, ~~~ Nono.\nLes ~~~~~~~~~ ~~~~~~~~~~~ ~~~~~~~~ ~~~ ~~~~~~~~~ ~~~~~ ~~~~ ~~~~~~ ~~’~~~~~~~~~ ~~~~~~~~~~ ~~’~~~~~~, ~~~~~~ le palais Taverna, ~~~~~ ~~~~ ~~~~~ ~~’~~~~~~ ~~~~ ~~~~~~~ ~~~~ ~~~ ~~~~~~~~~~. ~~~~~~~ ~~~ ~~~~~~~~~, ~~~ ~~~~ ~~~~~ ~~~~~~~~~~~~ ~~~~ ~~~~~~~~~~~~~~ ~~~~~ ~~~~~. ~~~ ~~~~~~ ~~~~~~~~~ ~~’~~~~ ~~~~ ~~~~ ; ~~~~~ peu de chose ~~~~~~~ du scalóne du ~~~~~~~ ~~~~~~~~, ~~~ ~~’~~~ ~~~ ~~’~~~~~~~~~~~ ~~~~~, ~~~ ~~~~~~~~ ~~~ ~~~ ~~~~~~~~. ~~~~ ~~~~~~~ ~~~~~~~~~~ ~~~~ ~~~~~~~ ~~~~~~~~, ~~~~~~~~~ ~~~ ~~~~~~~~~ ~~~ ~~~~~ ~~~~~~~~~~~~~ ~~~~~ aussi de théâtre, ~~~~~ ~~~ ~~~~~~~~ ~~~~ ~~~~~~~~~~~. ~~~~ ~~~~~~ ~~~~~ ~~~~~~ ~~~~ ~~~ ~~~~~~~~~ ~~ ~~’~~~~~~~ ~~~~~ ~~~~~~ ~~~ ~~~~~~~ ~~~ ~~~~~~ ~~~~~ ~~~ ~~~~~~~ ~~~~~~~~, ~~~~~~ ~~~ ~~~~~ pour le palais ~~~~~~~~ ~~~ ~~~~~ ~~~~~~-~~~, ~~~ ~~~ ~~~~~~. ~~~~~ ~~~~~~ ~~~~ ~~’~~~~~~~~ ~~~~ ~~~~ ~~~~~~~~~.


Aon rak ar bleiz | Becedia\nGant ar beleg kembreat E. W. L. Davies, en doa bet tro da chaseal an hu er Menez Are tro 1855, en deus degaset deomp un testeni en-eeun diwar-benn an darempred etre ar Vretoned hag ar bleizi : « Poanius e oa an aergelc’h goude ma oa aet da get merc’hig ur peizant eus trowardroioù an Uhelgoad. Ur paour-kaezh plac’hig c’hwec’h vloaz a oa bet roet dezhi un dañvadig du d’ober war-dro, evel ma reer da gustum er vro-se [...]. Start ha divrall eo kredenn ar beizanted ne vez morse taget an dud gant ar bleizi [...] neuze a oa bet harao war-lerc’h ar bleiz e-pad devezhioù ha sizhunvezhioù zoken. Graet o doa peizanted zo o soñj : ar bleiz-garv e oa ! C’hwech sizhun a oa tremenet pa voe adkavet ar plac’hig gant ur glaouer. Aet da oa da heul ar bleiz en doa kaset he dañvad gantañ !»\nE gwirionez e soñje d’ar Vretoned ne oa ket« normal » e vefe ur bleiz o tagañ an dud. Ha gant-se e oant a-du gant an dud da vare brezel ar re Unanet (e dibenn ar XVIvet kantved) hag a ginnige an displegadenn-se, hervez ar chaloni Moreau : « Troioù-gwidre a seurt-se gant al loened-se a denn eus troioù ar brezel, ha neuze e oa en em lakaet e spered an dud ne oant ket bleizi naturel anezho, met soudarded bet marvet ha deuet a varv da vev dindan stumm bleizi [...] hag alese e vez kustum an dud vunut d’ober «tud-bleiz» eus outo en o yezh ».\nPa soñjer mat, an doare anavezetañ da aspediñ ouzh ar bleizi a veze just a-walc’h da zispartiañ an dañjer bihan – ar bleiz – en ur bediñ sant Herve, diouzh un dañjer bras – krouet gant an diaoul – en ur bediñ Doue : « Mard emaout Gwilhou, dre sant Herve, tec’h kuit ; mard emaout Paol Gorneg, en anv Doue, kerzh alese ! »


Berzh a ra “La jument de Michao” er broioù arab – Dispak\nBerzh a ra “La jument de Michao” er broioù arab\nPublished on 04/11/2019 04/06/2020 by Soizick Aubry\nKantadoù a evezhiadennoù en arabeg a zo war Youtube, war video ar ganaouenn “La jument de Michao”, kanet gant Nolwenn Leroy. Memes mod war hini an Tri Yann. Perak ‘ta e ra kement a verzh ar ganaouenn ? Diskoulmañ a reomp ar c’hevrin evidoc’h.\nBerzh bras a ra ar ganaouenn “La jument de Michao” war Youtube er broioù arab. Gant ouzhpenn 8,5 milion a dud ez eus bet sellet ouzh video Nolwenn Le Roy, ha gant tost 3 milion video an Tri Yann. Ha bet eo Nolwenn o veajiñ e Egipt ? Ha skignet e vez sonerezh Breizh e Liban ? Tamm ebet, burzhud an Internet traken !\nUr pennadig zo, tro-dro miz Genver 2016 pe miz Du 2015 e oa bet skignet ur skeudenn war ar rouedadoù sokial. Warni e weler ur gaozeadenn dre skrid en arabeg etre div vignonez.\nAn eil a c’houlenn : Bez ‘zo ur ganaouenn gozh a blij din, n’ouzon ket hag-eñ e c’hellez kavout an titl, ur ganaouenn c’hallek eo met ne c’hellan derc’hel soñj nemet eus al lusk anezhi.\nEben a respont : Ro din al lusk neuze !\nNeuze e lâr ar plac’h : mat eo. Hag e skriv un dra iskis, evel “جنغلغلي جنغلغلوغ” a son evel “jghji gho jghnjy ghi jnjghlolo jghnji ghi jnghlolololo jnghlghlghl” pe “jongololo lololo” pe “jonghlololo ghonoli” (hervez an evezhiadennoù) gouzout a rez anv ar ganaouenn-se ?\nHag he mignonez da respont : C’hoant ‘peus komz eus “la jument de michao” ?\nHag ar plac’h a lâr : Honnezh eo, ya, trugarez !\nHa diwar ar skeudenn-se ez eus bet skrivet un evezhiadenn gant un den bennak all o lavarout, gant fent : “Karout a rafen kavout un den a gomprenfe ac’hanon evel-se”\nSkeudenn ar gaozeadenn a c’heller gwelet evel testeni :\nUl lañs etrebroadel nevez evit ar ganaouenn\nAn eskemm-se a zo simpl a-walc’h met diroll ivez peogwir eo sebezus soñjal adkavout ur ganaouenn diwar titouroù ken dispis ! An dud a zo bet souezhet, sachet eo bet o evezh gant ar ganaouenn, ha bet int o teurel ur sell war Youtube evit selaou ar son.\nWar an darn vrasañ eus an evezhiadennoù postet war Youtube e weler neuze frazennoù evel : “sonerezh ar skeudenn eo c’hahaha” pe “n’eo oa ket diouzh ar ganaouenn-se e komze an den, geo ?” Pe c’hoazh “plijet-kenañ on gant ar son-se, jonhgholololol”\nSouezhus-kenañ eo an istor-mañ ha leun a fent a zo bet gant ar re o deus gwelet skeudenn ar gaozeadenn-mañ. Skignet eo bet war ar rouedadoù sokial evel Facebook hag Instagram en ur venegiñ o mignoned dezho. Setu penaos eo deuet da vezañ ur farsadenn vras evito, hag anavezet-tre eo ar ganaouenn bremañ.\nAn istor ne lavar ket hag anavezout a rae ar merc’hed-se ar ganaouenn-se a-drugarez da Nolwenn Leroy pe get, met brud ar ganaouenn a bado pell war a seblant.\nNeuze sur-walc’h ne c’hallimp morse kompren pegen farsus e c’hell bezañ ar son-se diouzh divskouarn diavaez. Da c’hortoz eo deuet da vezañ brudetoc’h-brudetañ “La jument de Michao” dreist d’ar mor Kreizdouarel !\nDudi, Fent, Keleierarabeg, farsadenn, fent, Sonerezh\nPrevious Previous post: “Ra vo goloet an dremmwel gant e zremm”. Denlazh ar Mapuche Kamilo Katrillanka\nNext Next post: WAR VOURZH UR VAG-KENWERZH 1/2 Tud an akipaj


Diskouezomp ranndiez an “appart hotel”Kemper breizh\nKinniget’vez deoc’h lojeizoù bras hag aes, ha marc’hadmatoc’h c’hoazh war ar rouedad. Moaien ‘zo degemer betek 4 a dud ba’ unan deus ar 95 ranndi deus hon ostel.\nDigoret eo a hed ar bloaz\nToud an aesamantoù e vo kavet en hon ranndiez, da feurmin e kreiz penn ar bed. Jedet’vez ar prizioù deus ar c’houlz e chomfet evit bezan marc’hadmatoc’h\nStudio Double ou TwinT1 4 a dudT2 4 a dudT2 ouzhpenn 4 a dudPMR 20m² ranndi /betek 2 a dud: Ur sal gant ur gwele doubl pe daou wele hiniennel pe ur c’hanape-gwele,un daol debrin gant gadorioù,ur c’horn burev,armel dilhad,pellgomzer,tele skrann plad gant ar chadennou tnt hag a bellvro,hag ul liamm wifi war internet.(ouzhpenn).\nUl lec’h evit keginan gant 2 blakenn tredan, ur yenerez, ur pod berver,ur forn micro onde,un tum moged,ur skaoterez,ha peadra da fardan boued.\nUr sal dour gant ur strinkadenn, un dar, privezioù, sec’her blev hag un tommer servidi.\n25m² ranndi hag a zegemero betek 4 a dud gant:\nur c’hornig kambr hag a gwele doubl\nur sal gant ur c’hanape gwele, un daol debrin gant gadorioù, ur c’horn ‘burev’,un armel dilhad, pellgomz,skramm plad gant chadennoù an TNTdeus bep bro, an tu da vont gant internet(wifi ouzhpenn).\nUl lec’h evit keginan gant plakennoù tredan,ur yenerez, ur pod birvin,ur forn ‘micro onde’,un tum moged, ur skaoterez,peadra da fardan boued ha listri..\nUr sal dour gant ur strinkadenn, un dar, privezioù,ur sec’her blev ha un tommerez servidi.\n30m² ranndi gant 2 pezh hag a zegemero 4 a dud gant:\nur gambr hag he wele doubl\nUr sal dour gant ur strinkadenn, un dar, privezioù,ur sec’her blev ha un tommerez servidi\n35 m2 ranndi gant 2 pezh hag a zegemero 4 a dud gant :\n25 m2 Ranndi studio PMR hag a zegemero 2 a dud gant :\nur sal gant ur c’hanape gwele, un daol debrin gant gadorioù, ur c’horn ‘burev’,un armel dilhad, pellgomz,skramm plad gant chadennoù an TNTdeus bep bro, an tu da vont gant internet (wifi ouzhpenn).\nUr sal dour gant ur strinkadenn PMR, un dar, privezioù,ur sec’her blev ha un tommerez servidi\n35 m2 ranndi PMR (2 bezh) hag a zegemero betek a dud gant :\nDafar hag a kavfet er ranndi :\nKambr hag evit gousket\nArmel mantilli er gambr (stumm 2) hag er sal pe en degemer.\nGwele simpl ha gwele jigogn : 90×190\nGwele PMR : 140×190\nGwele -kanape: 140×190\nKegin ha listri Chench a ra niver al listri deus ment ar ranndi.\nListri ha gwerennoù: Etrte 4 ha 6 asied soubenn 22 sm\nEtre 4 ha 6 asiedig 20.5 sm\nEtre 4 ha 6 asied plad 25.5 sm\nEtre 4 ha 6 bolenn\nUr pod dour\nUr bezel 23sm\nUr bezel 20sm\nEtre 4 ha 6 tas kafe\nEtre 4 ha 6 gwerenn gwin.\nWar an daol:\nEtre 4 ha 6 kontell.\nEtre 4 ha 6 forc’hetez.\nEtre 4 ha 6 loa dibenn pred\nEtre 4 ha 6 loa kafe.\nUr gastelodenn houarn inox 18 sm\nUr gastelodenn houarn inox 20 sm\nUr goloenn inox\nUr baelon dispeg 28 sm\nDafar evit keginan\nUr gontell dibluskan\nUr gontell bras\nLoa ha fourchetez koad\nUr divonter boestoù\nUr sil legumaj.\nUr blankenn troc’han\nUr sil listri\nUur pod lastez (ur sac’h hepken)\nUr sec’her dilhad\nPastilhennoù evit ar skaoterez ‘zo da gas.\nUr sunerez boultrenn ma ‘vez goulennet\nUr fer hag an daol ferin ma’vez goulennet.


Bez ez eus overennoù mod kozh, overennoù e latin neuze, e parrez Saint-Clément e Naoned. Hogen, reklem a ra katoliked eus Bro-Raez da gaout kement-all e Pornizh. 780 katolik, ezel eus ar gevredigezh Foi et Tradition pe get, o deus sinet ur « supli » da eskob Naoned, an aotroù Percerou, evit ma vefe abolisaet an dekred sinet gantañ d’an 19 a viz gwengolo hag a verz an holl overennoù mod kozh e eskopti Naoned nemet e iliz Saint-Clément e vefe.\nHervez Foi et Tradition « fas koad hon eus bet betek-henn digant an aotroù Percerou ».\nE parrez Hentieg e Bro-Vaez (44. « Jaun » e gallaoueg) e vo aozet ur pirc’hirinded d’ar flambozioù d’an 08 a viz kerzu (6e GM) gant div barrez eus ar vro evit klozañ bloavezh Sant-Job. Lorc’hañ a raio eus chapel an trepas da vont da iliz ar gumun.\noverennoù e latin\noverennoù mod kozh


saoz | Soubenn ar geek\nDielloù evit saoz\nPosted in Levrioù with tags faltazi, saoz on Here 14, 2016 by geekezig\nPottermore presents a zo un dastumad levrioù niverel kinniget gant Pottermore ha J.K. Rowling. E deroù miz Gwengolo ez eus bet lakaet er gouloù tri anezho :\nLevrioù berr-tre int (etre 60 ha 70 pajenn) gant pennadoù ken berr all, savet diwar an danvez a zo war lec’hienn Pottermore. Un doare plijus-tre da zizoloiñ pe addizoloiñ ar skridoù-se. Peadra da splujañ en-dro e Hogwarts ha gwelet un tamm istor al lec’h, perak ez eo bet dibabet kas ar vugale gant an tren, buhezioù ministred bet, poltredoù kelennerien resis (McGonagall ha Lupin <3), tasmantoù… Laouen bras on bet o lenn anezho, dudius ha dedennus bepred. Al levrioù niverel-se n’int ket ker met pep hini a ginnig testennoù strollet en un doare logik a-walc’h hag aesoc’h da implij eget Pottermore, evit un darn vras eus an dud emichañs! Daoust hag eñ e vo reoù all da zont en dastumad-se? Gwelet e vo!\nTri levr bet skrivet gant J.K. Rowling. Embannet gant Pottermore, e stumm niverel hepken, abaoe ar 6 a viz Gwengolo 2016.\nPosted in Levrioù bannoù-treset with tags faltazi, familh, krennarded, marv, saoz, skolaj on Gwengolo 5, 2016 by geekezig\nPosted in Filmoù with tags faltazi, familh, kevrin, muntr, saoz, Stadoù-Unanet, XIXvet kantved on Kerzu 3, 2015 by geekezig\nPell zo e oan o c’hortoz film nevez Guillermo del Toro. Ur film romantel ha gotek, ijinit ‘ta! Edith a zo merc’h un den a aferioù, ur plac’h emren ha mennet eo. Skrivañ a ra istorioù. Marv he mamm a soc’hen anezhi avat rak gwelet he deus bet anezhi e stumm un tasmant meur a wech. Un deiz bennak e erru ur breur hag ur c’hoar kevrinus e kêr. Edith a zo hoalet gant ar paotr ha dimeziñ a reont asambles. Tad Edith koulskoude en doa disfiz outo ha marvet eo en un doare souezhus un tamm. Hec’h unan e tiviz Edith dimeziñ ha mont da vevañ e bro saoz gant he gwaz ha c’hoar-gaer. Un ti kozh eo hini ar familh ha buan e wel Edith tasmantoù ha traoù nec’hus en ti. Sur eo e c’hoarvez traoù iskis.\nN’eo ket ur film spont kement-se Crimson Peak evidon-me met brav eston ‘m eus kavet an aergelc’h (lec’hioù, dilhad…), brav ha nec’hus evel m’eo dleet bezañ! Plijet on bet gant tudenn Edith. Daoust din pas bezañ bet souezhet kement-se gant kevrinoù an istor a-benn ar fin em eus bet kalz a blijadur o sellet ouzh ar film, evel ur gontadenn deñval…\nFilm sevenet gant Guillermo del Toro. Stadoù-Unanet Amerika, (war skrammoù bras Frañs abaoe ar 14 a viz Here) 2015, 1e59.


Unekved pennad — V - Wikimammenn\nUnekved pennad — V\nR. Prud’homme, 1903 (p. 309-312)\n◄ ’Vit ar bevien mezuz : Breuriez Sant-Visant a Baul. — Diou Vreuriez dorn ouz dorn Klanvourien Jeruzalem ; Klanvdi Sant-Louiz Aïn-Karim (Sant-Yan-ar-Mene). — Ar Werc’hez e ti he c’hinitervez Elizabet ►\nKlanvourien Jeruzalem : Klanvdi Sant-Louiz.\nStagomp breman, mar keret, gant an daou rum all a dud ezomek : an emzivaded hag ar glanvourien.\nMeur a di, tier savet ha dalc’het gant kristenien euz an Europ, a zigemer ar vugale o deuz kollet tad ha mamm, pe a zo bet dilezet gante. Gwelet hon deuz war hon hent ti C’hoarezed Sant-Visant a Baul, hag an daou di an euz aman Urz an Itron Varia Sion ; unan, hini an Ecce homo, ’vit ar merc’hedigo, hag egile, hini Sant-Per, ’vit ar bautredigo.\nAr glanvourien a zo unan bennak anê en klanvdi kær, læc’h ma ya bemde taer leanez a Garante ’vit ober en dro d’ê.\nDek gwech muioc’h avad a gaver en klanvdier Europeiz. Na gomzin nemet euz hini Frans, a zo bet adsavet a neve-flamm, ugent vla ’zo bennak, gant an Au. kont a Biellat, hag a zo dalc’het gant leanezed Sant-Josef. An hano a Zant-Louiz a doug : heñ eo a zo kichen ha kichen gant hon hostaliri hag eno ec’h a ar belerined da gâd « C’hoar Tro-heol » ha d’evan he zizan.\nTri rum klanvourien o deuz al leanezed war o c’hont.\nDa gentan ar re ’zo gweleet en o zi : ar blavez 1901 e zo tremened 1190 anê etre o daouarn.\nEr memez blavez o deuz digemeret en o zal-da-louzaoui 52360 a dud gouliet pe hanter-glanv. Ha n’o deuz kemeret mann e-bed ’vit pleal gante.\nAn dried rum eo hini ar glanvourien a-ziavæz : diou pe daer gwech ar zun ec’h a leanezed d’o gwelet en o zier ha d’o louzaoui, ha bep gwech o deuz da zispign en o zro eun 20 lur bennag.\nEur mevel ive a heuilh anê, ’leiz eur baner gantan a louzo, hag a dreo a bep seurt,… beteg a c’hoarigello.\nEvel-se e c’honeer a dammigo holl dud an tiegez, braz ha bihan, hag e tistroer ’nê ’trezek ar gwir Doue, hag ar gwir relijion. ’Pez a ra dreist-holl al leanezed, eo badei ar vugale vihan a gavont kalz anê en pred ar maro : dre aman ’ver ken diaket en o c’heñver ha ken louz, ken e varvont evel kelien.\nEn o c’hlanvdi e teu a-benn leanezed Sant-Jozef da gristeni kazi an holl dud vraz a reont an dro d’ê : daou hepken o deuz c’houitet warne.\nHa pebez dudi eo a-wejo evite klevet o komz o c’hristenien neve !\nEun de, eun dervich, da laret eo eun den santel herve Muzulmiz, neve bet en La Mecque oc’h ober e belerinaj da ve Mahomet, a deuaz d’ar c’hlanvdi, hag hen goall glanv. « C’hoant ’meuz, emean, da vervel kristen. » An dekved a viz mæ e pleger d’e c’hoant hag e vadeer ’nean. Kerkent e lavaraz. « Setu me breman evuruz. Koulskoude e kavin hir an amzer o c’hortoz ma maro. Na zigoueo ket ’c’han d’an de ma varvaz ennan Sitti Mariam (an Itron Varia) : an de-se, avad, e teuio hi d’am c’herc’hat : hi he-unan he deuz hen lavared d’in. » Ar bevarzek a viz est e teu eur belek d’e gâd. Mar keret, ’mean, e kovesafet hirie, ’vit kommunian arc’hoaz. » — « C’hw’ istim hag-eñ, emean, e c’heller poanian an Au. Doue, goude bean bet goalc’het gant dour ar vadeiant ? » Mervel a reaz, an de warlerc’h, da zerr-noz. N’eo ket ’n e wele, avad : ’n e c’hourve e oa war an douar, dindanan eur gwiad plouz : laret ’nefoa krenn na chomje ket ’n e wele da c’hortoz e Itron.\nN’euz ket pell, eur zoudard koz euz an Aljeri ac’h erruaz da c’houlen digemer : debret oa ’n e diabarz gant eur c’hrign-beo. « Brezeliet am euz ’vit Frans, emean, ar blavez 1870. ’C’hanta ! Doue a zic’haou anon ’n eur rei d’in ar c’hraz da vervel en ti Fransizien. » Mervel a ra ’n eur *ginnigan e vue da Zoue ’vit Frans hag he misionerien.\nMeur a dra all ken kaer hag ar re-man a gonter d’in gant leanezed Sant-Josef ! re ’amzer, ’vit-se, ac’h afe ganin d’o skrivan, ha gant ma lennerien d’o lenn.\nPetra bennak e kavont am euz astennet traoalc’h ha re zoken ’pez am oa da laret war an doare da zikour an dud ezomek en Jeruzalem. Breman, ’vel kent, ec’h on echu gant ze, nemet ec’h adkasin ar zonj d’ê euz eur rum klanvourien am euz komzet e læc’h all deuz o doare truezuz : ar gakoused. Ar re-man a zo zikouret gant leanezed ar Garante, ac’h a da welet ’nê, bep sun, en o c’hakousiri Siloe.\n’Vel ma weler panevert Europeiz, e vije lezet a goste er vro-man kalz a dud klanv ha kalz a dud paour. Ar Fransizien dreist-holl, menec’h ha leanezed, a ro d’ê o foan hep marc’hata, dre garante ’vite ha ’vit an Au. Doue. Laromp ive, ’vit displegan ar wirione penn-da-benn : « dre garante ’vit Frans. » O madelez dreist-muzul a dalve d’hon bro bean binniget aman ’vel ar gwellan euz ar broio. He c’hreñvan harp ec’h int, ha mar deufent, ’n despet d’ê, da bellaat euz ar Siri, a renkfe hi ive, ya, renkout a rafe Frans ober he fak ha mont endro.\nMad e vije d’ar Fransizien n’ankouaat ket ze, ha rei dalc’h-mad skoazel d’ar relijiused a labour eviti er broio pell.\nAr Vretoned da vihanan am ije c’hoant da welet a-du gante. Setu perak ec’h on chomet eur pennad, ar beure-man, da verkan war baper, ’vit hen displegan divezatoc’h en brezonek, eun draik bennag diwarbenn an obero a garante a ra en Jeruzalem hon leaned hag hon leanezed. Ha na reont eno nemet ’pez a reont e-læc’h-all.\nAdtapet diwar « https://br.wikisource.org/w/index.php?title=Unekved_pennad_—_V&oldid=105225 »\nKemmoù diwezhañ degaset d'ar bajenn-mañ d'an 9 Eos 2017, da 11:08.


Buhez ar Sent/1837/Ladislas - Wikimammenn\nBuhez ar Sent/1837/Ladislas\n◄ Basil Ladislas Cyr ha Julit ►\nAn pemzecvet devez a viz Even.\nSANT LADISLAS, ROUE A HONGRII.\nAr Prinç-mâ, respetaploc’h dre e vertuziou eguet dre e gurunen, en devoa en e yaouanctis ur furnez hac un devotion admirabl ; gracius e oa e quenver an oll, ha carantezus en andret ar beaurien.\nQuentre ma voe curunet, ha ma pignas var an trôn, e labouras da renta e Rouantelez florissant ha da broculi an eürusdet e Sugidi. Ober a eureu un assamble general eus an dud a ilis, eus an noblanç hac eus ar bobl, e pehini e rezeur en e bresanç ordrenançou leun a furnez, evit lacât ha conservi ur justiç vad, hac un urz caër en e oll Stadou.\nAr boemianet hac an Hunnet o cridi en devoa Ladislas muy a zevotion eguet a gouraich, a zisclerias dezàn ar Bresel, oc’h esperout en em renta mistri eus e rouantelez, pe da viana eus a zarn anezi : ar prinç santel, goude beza esseet inutilamant an oll moyenou a Beoc’h, a savas un arme, hac, evel ma voa quer vaillant ha ma oa santel, e c’hounezas quen-alies a victor evel a goumbat a roas. Ar prinç victorius-mâ, bepret humbl, douç ha deboner, goude beza trec’het e enemiet, o zretas gant cals a zouçder hac a voderation, hac a bourveas memes d’o oll ezomou.\nE Balæs a oa reglet ec’his ur gouent ; n’en em gontante quet da ober ar yuniou ordrenet gant an ilis, ober a ree c’hoas rals a re-all ; alies e taustee ous ar Sacramanchou ; e bresanç hepquen en Ilis, a inspire an devotion hac ur respet bras da bep-unan. E exerciçou a zevotion, hac e application d’an deveriou eus e stad, a ree e oll divertissamant. Bemdez e roe audianç d’e bobl : sezlaou a ree e-uuan o afferiou hac e rente justiç var ar plaç. Treti a ree an-oll, bras ha bian, gant quement a vadelez ma er c’honsidere pep-unan evel e dad.\nOber a reas sevel en enor d’ar verc’hes Vari un Ilis caër meurbet, pehini a vezo ur monumant eternel eus e zevotion en andret mam Doue.\nMeur a Brinç cristen o veza antreprenet dre aly ar Pap Urban eil eus an hano, da vont da zilivria an Douar Santel dious ar Sarazinet. Ladislas pehini en em istime eürus da c’hallout impligea e vadou, e yec’het hac e vuez memes evit trec’hi ar brassa adversourien eus an hano cristen, en em breparas da bartial evit ur bresel quer santel ; mæs Doue en em gontantas eus au disposition generus eus e galon, hac eus e volontez vad, hac en tennas eus ar bed-mâ, evit ober dezâ ren gantàn ebars an Eê. Mervel a eureu er bloaz 1095, d’an oad a bevar bloaz hac hanter-cant.\nAr roue-mâ, goude beza gounezet ar victor var e ennemiet, o zretas gant douçder, gant moderation, hac a bourveas memes d’o oll ezomou. Penaus e tretet-hu hoc’h adversourien en amser ma velit hoc’h eus an avantaich var-nezo ?\nEn em drec’hi e unan en ur vouga ar goler a santer o sevel en e galon, a so gloriussoc’h eguet en em vengi.\nEil Reflexion. Sant Ladislas en em brepare da vont da zilivria an douar santel ; mæs Doue en em gountantas eus e volontez vad, hac en tennas eus ar bed-mâ evit e recompansi ebars an Eê. Peguer mad ha peguer liberal eo an Autrou-Doue, pehini a recompanç non pas hebquen an oeuvrou mad, mæs c’hoas bolontez vad en den ! Ma ne ellit quet ober traou bras evit Doue, n’ellit-hu quet da viana caout ur volontez vad ? Ho pezit eta un desir bras ma vezo Doue caret, servichet ha glorifiet gant peb-unan : goulennit ar c’hraç-se evidoc’h hac evit ar re-all ; pidit c’hoas evit conversion ar bec’herien, goulennit ar berseveranç evit ar re just ; pidit Doue da inspira d’ar re-all da ober ar mad a zesiret, mæs pehini ne ma quet en ho callout ; en ur guer roït ur merq bennac eus ar volonte vad oc’h eus.\nAdtapet diwar « https://br.wikisource.org/w/index.php?title=Buhez_ar_Sent/1837/Ladislas&oldid=63303 »\nKemmoù diwezhañ degaset d'ar bajenn-mañ d'an 17 Mae 2014, da 16:56.


Nom de la pièce : Re vraz pe re vihan\nHomme : 3\nUr paotr yaouank\nAr jeu savet etre daou gouplad o komz.\nManu zo o tont deus ar marc’had, dilhad hag un disglavier gantañ. Emaint o kontañ war-dro o labour : roched unan da ledanaat, bragoù egile da verraat... Manu en deus kollet rod e oto war an hent hag e ya d’he c’hlask.\nDont a ra Rata ha Karol d’ober un dro-gomz ; pa za Manu en-dro e sav jeu etrezañ ha Rata a-ziwar traoù dister. Mont a ra kuit an daou baotr. Chom a ra an div vaouez da gomz ha prestig e sav jeu etreze ivez.\nDont a ra Ludo en-dro gant an daou baotr ha peoc’h d’ar jeu.\nE ti Margod ha Manu emeur. Bez’ eus dilhad en ti, da vout kempennet.\nPeadra d’ober kafe, da dommañ laezh. Gwin, gwerennoù.\nDilhad pemdeziek gant an holl.\nBrud Nevez 1979, stagadenn d’an niverenn 21.\nÉdition : Brud Nevez. Année : 1979.


Panamá (spagnoleg República de Panamá) a zo ur riez lec'hiet e su Kreizamerika. Evel m'emañ war ur strizh-douar e vez alies gwelet evel ur vro dreuzkevandirel. Harzoù en deus gant Kolombia war-du ar su ha gant Costa Rica war-du an norzh. Riblet eo gant ar Mor Karib ha gant ar Meurvor Habask.\nGer-stur : "Pro Mundi Beneficio"\nKan broadel: Himno Istmeño\n- Prezidant Juan Carlos Varela\n- Besprezidant kentañ Isabel Saint Malo\n- Eil besprezidant ?\n- Hollad 75,517 km² (118)\n- Dour (%) 2.9\n- istimadur 2006 3,320,000 ()\n- niveradeg 2000 2,839,177\n- Stankter 43/km² (156)\n- Hollad $42.446 milliard (84)\n- Keidenn $12,784 (83)\n0.832 (uhel) (62)\nBalboa Dollar amerikan (PAB, USD)\nPanamá a zo un Republik demokratel gant un aozadur prezidantel ma vez ar prezidant penn ar stad ha penn ar gouarnamant war ar memes tro. Meur a strollad politikel a gaver ennañ. Gant ar gouarnamant emañ ar galloud-oberiañ tra m’emañ ar galloud lezenniñ gant ar parlament hag ar gouarnamant. Dieub eo ar galloud-barn.\nE-kerzh e bevare beaj e tegouezhas Kristof Kolomb dirak aodoù Panamá , ha hedañ a reas aodoù Honduras betek strizhdouar Panama. D'ar 24 a viz C'hwevrer 1503 e voe diazezet Santa María de Belén gant Kolomb, unan eus annezlec'hioù kentañ ar Spagnoled war douar-bras Amerika.\nGavotenn Panama : https://www.youtube.com/watch?v=o3HdL1vhVvE&feature=share\nAdtapet diwar « https://br.wikipedia.org/w/index.php?title=Panamá&oldid=1948604 »\nKemm diwezhañ d'an 14 C'hwe 2022 da 08:23\nKemmoù diwezhañ degaset d'ar bajenn-mañ d'an 14 C'hwe 2022, da 08:23.


Letra y Video de Gustavo Rodriguez | MasLetras.Com\nLetra y Video de Gustavo Rodriguez\nQue Nunca Me Falte Tu Amor de Gustavo Rodriguez Letra y Video\nLetra y video que nunca me falte tu amor de gustavo rodriguez, Video que nunca me falte tu amor de gustavo rodriguez, Musica y letra que nunca me falte tu amor de gustavo rodriguez, Musica en linea que nunca me falte tu amor de gustavo rodriguez.\nPublicado el 23 feb 2015 y Visto 192 veces\nPiensalo Bien de Gustavo Rodriguez Letra y Video\nLetra y video piensalo bien de gustavo rodriguez, Video piensalo bien de gustavo rodriguez, Musica y letra piensalo bien de gustavo rodriguez, Musica en linea piensalo bien de gustavo rodriguez.\nPublicado el 6 nov 2016 y Visto 148 veces\nSi Supieras de Gustavo Rodriguez Letra y Video\nLetra y video si supieras de gustavo rodriguez, Video si supieras de gustavo rodriguez, Musica y letra si supieras de gustavo rodriguez, Musica en linea si supieras de gustavo rodriguez.\nPublicado el 7 agos 2016 y Visto 100 veces\nNunca Mas Diras Adios de Gustavo Rodriguez Letra y Video\nLetra y video nunca mas diras adios de gustavo rodriguez, Video nunca mas diras adios de gustavo rodriguez, Musica y letra nunca mas diras adios de gustavo rodriguez, Musica en linea nunca mas diras adios de gustavo rodriguez.\nPublicado el 8 dic 2016 y Visto 86 veces\nEsperando de Gustavo Rodriguez Letra y Video\nLetra y video esperando de gustavo rodriguez, Video esperando de gustavo rodriguez, Musica y letra esperando de gustavo rodriguez, Musica en linea esperando de gustavo rodriguez.\nPublicado el 10 agos 2016 y Visto 74 veces\nPor Volverte A Ver de Gustavo Rodriguez Letra y Video\nLetra y video por volverte a ver de gustavo rodriguez, Video por volverte a ver de gustavo rodriguez, Musica y letra por volverte a ver de gustavo rodriguez, Musica en linea por volverte a ver de gustavo rodriguez.\nPublicado el 13 feb 2015 y Visto 72 veces\nAmante Cruel de Gustavo Rodriguez Letra y Video\nLetra y video amante cruel de gustavo rodriguez, Video amante cruel de gustavo rodriguez, Musica y letra amante cruel de gustavo rodriguez, Musica en linea amante cruel de gustavo rodriguez.\nPublicado el 17 oct 2016 y Visto 58 veces\nEres Todo Para Mi de Gustavo Rodriguez Letra y Video\nLetra y video eres todo para mi de gustavo rodriguez, Video eres todo para mi de gustavo rodriguez, Musica y letra eres todo para mi de gustavo rodriguez, Musica en linea eres todo para mi de gustavo rodriguez.\nPublicado el 29 jun 2016 y Visto 44 veces\nSolo de Gustavo Rodriguez Letra y Video\nLetra y video solo de gustavo rodriguez, Video solo de gustavo rodriguez, Musica y letra solo de gustavo rodriguez, Musica en linea solo de gustavo rodriguez.\nPublicado el 10 abr 2016 y Visto 42 veces\nContraste de Gustavo Rodriguez Letra y Video\nLetra y video contraste de gustavo rodriguez, Video contraste de gustavo rodriguez, Musica y letra contraste de gustavo rodriguez, Musica en linea contraste de gustavo rodriguez.\nPublicado el 22 abr 2015 y Visto 28 veces\nSobre Gustavo Rodriguez\nLas mejores Letras y videos de Gustavo Rodriguez, Video de Gustavo Rodriguez, Musica y letra de Gustavo Rodriguez, Musica en linea de Gustavo Rodriguez.


Tostaat an natur ouzh Kêriz | YA! Keleier e brezhoneg - kazetenn sizhuniek enlinenn\nKeleier » Ekologiezh » Tostaat an natur ouzh Kêriz\nTostaat an natur ouzh Kêriz\n05 / 06 / 2017 | Ekologiezh, Kenvevañ | Commentaires fermés sur Tostaat an natur ouzh Kêriz\nSetu tost 4 bloaz m’emañ ar gevredigezh Jardins(ou)Verts o labourat e Kêr-Roazhon, evit ma vefe eus ul liorzh a-feson enni. Krouiñ en-dro al liamm etre kêriz hag an natur eo ar pal.\nPaotr an natur eo Laurent Petremant. Gweledvaour a-vicher eo. Labourat a ra evit servijoù ti-kêr Roazhon. Un tammig a-raok 2010 en doa kroget gant ur vestroniezh war an endro, peadra da vont pelloc’h gant e vicher. Desket en doa doareoù padus d’ober war-dro an douar, evel al labour-douar-pad pe Permakultur da skouer. War un dro e teue emskiantek ar paotr e oa bet troc’het al liamm etre an dud hag an natur, a-drugarez da levrioù ‘zo evel hini François Terrasson “Peur de la Nature.” Mod-se e tivizas ober e seizh gwellañ evit krouiñ en-dro al liamm kollet-mañ.\nGanedigezh al liorzh\nKerkent hag e 2010 e voe krouet ar gevredigezh “Jardins(ou)Verts”, o kinnig darvoudoù a bep seurt, evel eskemmoù plant hag had. Dre forzh ober, e teuas a-benn ar gweledvaour da vodañ kalzig a amezeien tro-dro dezhañ. Tamm-ha-tamm e save darempredoù gant kevredigezhioù all, e Roazhon pe e kêrioù all, evel re “Jardins partagés” pe “Incroyables Comestibles.” Betek ma vefe merzet e daolioù-kaer gant ti-kêr Roazhon. E 2013 e voe eus un emglev gant an ti-kêr evit ma kroufe ar gevredigezh ul liorzh a-feson e Gevred Roazhon, tost ouzh Park Landry, war un dachenn 1 400 m2.\nMagañ, deskiñ, daremprediñ…\nWar an tamm tachenn fiziet er gevredigezh zo diwanet ur gwir liorzh, unan az a en-dro hervez teknikoù, pe skiant-poell, ar Permakultur. Graet eo evit ma c’hellfe an natur labourat hec’h-unan. A-wechoù eo an traoù ken simpl ha dastum an dour e penn uhelañ al liorzh, evit ma c’hellfe skuilhañ e-unan ennañ. Lodennet eo bet an tamm tachenn : ijinet eo bet ul lec’h degemer, ennañ peadra da renkañ dafar al liorzhourien pe c’hoazh da zegemer ar rotelerioù a vez bouetaet gant amezeien al liorzh. Un eil lodenn a dalvez d’ar “C’hoadeg-magañ.” 7 rummad a blantennoù a gaver er c’hoadeg-mañ etre ar gwez ken bras ha don o gwriziennoù betek an tokoù-touseg. Hag evel-just e kaver war an tamm tachenn al lodennoù boutinoc’h, evel lec’h an hadeg, liorzh al legumaj, met ivez ruskennoù, ur poull-dour… “Pep tra ‘zo bet ijinet evit ma ‘z afe mat en-dro pep lodenn gant ar re all, o tennañ gounid an eil re eus ar re all, hep kevezerezh ebet, met er c’hontrol evit m’en em vagfent kenetrezo” a resisa Laurent Petremant.\nHiziv e kont ar gevredigezh un 70 ezel bennak, pa ‘zo sur kalz muioc’h a dud o tremen el liorzh ingal, paneve evit pourmen nemetken. En em vodañ a ra tud ar gevredigezh bep Sadorn vintin, el liorzh. Forzh piv a c’hell en em servij el liorzh. “Staliet zo bet panelloù evit displegañ penaos ha petra ober evit ma ne vefe ket moc’het al labour, memestra. Magañ, deskiñ, ha daremprediñ eo pal al liorzh” a resisa paotr ar gevredigezh.\nDindan bloaz zo bet roet ur sapre taol lañs d’al liorzh dre ma oa 2 zen e servij keodedel o vuheziñ anezhi a-hed ar sizhun. Ken zo deuet c’hoant d’ar gevredigezh mont pelloc’h war-zu an deskiñ hag an daremprediñ. Evit en ober ez eus bet savet ur c’henarc’hantaouiñ a-stroll war ar gensavenn Kengo. Asambles gant ar gevredigezh “Des Hommes et des Arbres” e c’hellfent sevel peadra da zegemer gwelloc’h an dud war an dachenn. “Ar pal vefe dont a-benn da ginnig atalieroù, stummadurioù, war poent-pe-boent eus ar permakultur.” a gloze Laurent Petremant.


Herpes - Wikipedia\nAn herpes (eus ar ger gregach ἕρπης - herpes), pe herpes simplex, zo ur c'hleñved hag a laka tanijenn er c'hroc'hen deuet diwar ar viruz Herpes simplex. Dre vras ez eus daou seurt herpes:\nherpes ar weuz, a vez lavaret beulbez anezhañ ivez, a gaver ivez war an dremm, war ar fri, eo ar stumm ordinal, met gallout a ra tizhout an daoulagad\nherpes ar c'haol, pe ar reizh, a c'hoarvez war groc'hen kourzh ar merc'hed, pe war kalc'h ar baotred.\nHerpes labialis, herpes ar weuz .\nHerpes labialis oc'h en em ledañ\nLavaret e vez ar memes anv eus ar c'hleñved hag eus ar viruz peurvuiañ, met diaesoc'h eo an traoù da ziluziañ, ha daou viruz eo a zo.\n3 Ar viruzoù\n4 Herpes ar reizh\nSkeiñ a ra an herpes a varradoù, a bad pell pe belloc'h hervez an dud, hervez pegen yac'h pe skuizh e vezont a-hend-all, etre 2 hag 21 deiz: pa vez skoet daou zen en un tiegezh e c'hall an eil bout pareet (distanet kentoc'h, rak n'eus pare ebet) dindan tri devezh, hag egile chom tapet e-pad teir sizhun. Goude ar barrad kentañ ec'h a ar viruz da repuiñ en nervennoù ha ne guita ket ar c'horf a-hed-buhez ken. C'hoarvezout a ra ar barradoù bep an amzer, diasur e vez ar penaos hag ar perag, met gouzout a reer petra a aesa d'ar viruz skeiñ: kenstok daou gorf, goulioù, skuizhder, heol.\nLouzoù zo ouzh an herpes, met pare ebet n'eus outañ c'hoazh. Da virout ouzh an herpes e vije ret chom hep stekiñ ouzh tud klañv. Met kuzh eo ar c'hleñved etre ar barradoù: bihanaat ar riskl a c'haller, mirout outañ n'haller ket. Ouzhpenn-se, goude ur pennad, ne deu ket barradoù ken da lod tud, ken e kredont int pare, pa n'int ket.\nLouzoù a vez roet gant medisined hag a c'hall skañvaat ar boan ha berraat ar barradoù, netra ken: traet a zo da lakaat war ar goulioù, ne vezont ket ken efedus war an holl, ha kachedoù zo ivez. Ar vaksinoù a vezer oc'h arnodiñ n'int ket efedus evit poent.\nSed al louzoù enepviruz a vez roet: aciclovir (acyclovir), valaciclovir (valacyclovir), famciclovir, ha penciclovir. Aciclovir eo al louzoù koshañ, a zo jenerik ivez bremañ.\nViruz an herpes simplex a zo daou zoare dezhañ, hag a vez graet HSV-1 ha HSV-2 anezho.\nHerpes ar reizhAozañ\nHerpes war gourzh ur plac'h\nHerpes war galc'h ur paotr\nR. H. Kampmeier: Herpes genitalis: a clinical puzzle for two centuries. Sex. Trans. Dis. (1984) 11: S. 41\n(en) Herpes Simplex\n(es) ¿Qué es herpes genital?\nAdtapet diwar « https://br.wikipedia.org/w/index.php?title=Herpes&oldid=1868130 »\nDernière modification le 18 Meu 2020, à 12:48\nKemmoù diwezhañ degaset d'ar bajenn-mañ d'an 18 Meu 2020, da 12:48.


Fin ar brezel : Loeiz Herrieu e 1919\nPublié le 5/04/17 22:46 -- mis à jour le 00/00/00 00:00\nSetu an destenn lennet gant Daniel Carré, gant tout ar pezh a zo diaes e spered Loeiz Herrieu. Penaos kenderc'hel gant ar menaj, bihanaet a galz, pemp bloaz goude penn kentañ ar brezel ? Trubuilhet bras eo.\n«6 a C'henver 1919\nBet em eus bet dec'h an amanenn hag ho lizher ag an 29. Trugarez.\nNe oan ket klañv na skuizh an deiz ma 'm eus skrivet ma lizherioù deoc'h ; pas muioc'h e'it d'an ordiner. Neoazh, dre forzh derc'hel, eh achap meur a wezh get an den... Setu 4 blez 1/2 e soufran hag e lakaan man nerzh-holl ha ma volontez da zerc'hel sonn. Dalc'het em eus ; met bremañ a pand eo achu ar brezel, bremañ ma tistenn ma nerzhennoù a-nebeudigoù, bremañ a pa welan fin ar vuhez-mañ é tonet, ne faot ket bout souezhet ma wanan. Èl-se eh arru bepred a pa vez bet re denn an traoù.\nBetek àrlene me a soñje em behe gellet en-dro adkrog er vuhez èl a-gent, ha me a gred e vehen bet daet a-benn a pa vehe bet chomet pep tra en e lec'h er vro. Me a gred en en dehe bet gellet ma spered kaout muioc'h a beoc'h a pa n'em behe bet 'met arru er gêr ha kemer al lec'h lezet goulle din e deroù ar brezel. A-nebeudigoù m'em behe arre en em gustumet doc'h rac'h an traoù a oa en-dro din, ha m'em behe bet èl-se gortozet ar marv ; pandeogwir ema atav torret mam buhez èl kani holl ar soudarded a ma oad.\nMet bremañ nend eo ket an dra-se. N'em eus ket lec'h ebet evit achu mam buhez, rak ne faot ket soñjal beviñ er pezh a chom ag an dachenn. An argant a c'hellimp kaout e'it al lodenn kemeret ne c'hell ket bout a-walc'h e'it beviñ ha desav hor bugale. Ret e vo din enta soñjal gober un dra bennak : hag ar soñj-se e vo ret din, da 40 vlez, bout èl da 30, é soñjal e men monet ha petra gober, ar soñj-se ma spont !\nAferioù an douar a zo rac'h e darn hag a vo ret din en em soursi anezhe. Piv hepken en em soursio ? Hag an dra-se ma spont !\nNe vin ket arru mat er gêr ma vo ma zud é klask ma lakaat d'ober un dra, d'en em soursial ag un arall. Ha me hag a garahe kaout peoc'h ! Peoc'h ! Peoc'h !\nNe gomzan ket ag ar c'hleñvedoù, ar marvañs e-mesk ar re a garan, rak ma lodenn a zo hañval doc'h re ar re arall...\nA pa ouiahec'h pegement a zober hon eus a beoc'h, ni soudarded. Goulennit get Job petra a ray ar muiañ a blijadur dezhoñ àr-lerc'h ma vo er gêr...\nNend eo ket hep dañjer e chom ar spered, e-pad 4 blez, bepred stennet, bepred é tisfiz doc'h ar marv, bepred é soubliñ dindan lezennnoù diot, bepred é sentiñ da dud na vennahec'h ket goprat èl bugulion-saout...\nHag ar re, èlon, hag en doa a-hend-arall ur vuhez speredel, ar re a glaske er vuhez servij ar Gwir, sellet doc'h ar Brav, a zo chomet 4 blez 1/2 é tebriñ, é kousket e-tal tud hag a zo hañvaloc'h doc'h loened e'it doc'h tud. Tud ha ne gomzont 'met a lousteri a-tro an deiz hag a zo o albac'henn get ar gaou penn-da-benn.\nRac'h an traoù-se a c'hwerva ar speredoù gwellañ. Ha lâret e vo ret din oc'hpenn lenn levrioù ha klevet tud hag a veulo ar brezel, an traoù burzhudus ! ! graet e-pad ar brezel, an dud souezhus e oa soudarded ar brezel, a pa ouian ema gevier rac'h an traoù-se...\nO, ne gouezhin ket an disañspoar ! Met, mar em eus kavet nerzh da zerc'hel e-pad 4 blez 1/2 brezel, ne gredan ket e kavin nerzh a-walc'h da zerc'hel get kement a galon doc'h soursioù am behe karet (a-greiz kalon !) pas kavet àr ma hent, just an deiz àr-lerc'h ma vin disoudardet...\nMet ne servij ket din en em glemm. Ret e vo din lonkiñ an dramm-se èl mand eo bet ret din bout soudard en desped din ; bout soudard da 35 vlez, goude bout graet 5 plez e'it pas bout soudard e-pad 3 blez... E-pad mah oa re yaouankoc'h evidin, tud hep familh, astennet àr an traezh àr aodoù Breizh...\nMe a ray memp ar pezh a c'hellin evit na souro ket àr ma spered ar soñjoù du. Met aon am eus... Aon am eus bet 'raok ar marv, met kustumet e oan dre forzh gwelet an Ankoù é tremen e-talon. Bremañ eh on digustum doc'h ar vuhez, hag ar vuhez ma spont... Ha goust ebet da vrezelat doc'hti n'em eus ket, goust ebet ...\nPedit evidin, ha na gollit ket-c'hwi kalon, mar gellit. Marse e-taloc'h n'em bo ket kement a aon...\nA galon e-taloc'h, ha pep a vok deoc'h ho-pemp.\nStumm al lizher bet adskrivet get D. Carré evit an embann.\nNag ar gwenan ?... T.I.R. - Kuzul ar Brezhoneg. 2016\nLe tournant de la Mort (Loeiz Herrieu) par T.I.R. le 02/03/2015


Stumm eus an 20 Kzu 2015 da 15:13\n169 okted ouzhpennet , 4 bloaz zo\nStumm eus an 20 Kzu 2015 da 15:00 (kemmañ)\nStumm eus an 20 Kzu 2015 da 15:13 (kemmañ) (dizober)\n'''Joseph-Marie Jaffré''', lesanvet '''Job Jaffre''', pe c'hoazh '''Jos Pempoull''', ganet e (1906- e [[Berne]] ha marvet e 1986) en [[Alre]], '''Mabedad''' e [[anv-pluenn]], zo ur c'hazetenner [[breizhat]] hag ur skrivagner [[brezhonek]] hag en deus skrivet e-barzh ''[[L'Heure Bretonne]]'' ha ''[[La Liberté du Morbihan]]''.\nD'ar [[6 a viz Mae]] [] e voe ganet Job Jaffre en un tiegezh labourerien-douar, en ur gêriadenn anvet Manepil e kumun [[Berne]], war lez lenn ar Pont-Kalleg. Bet eo er skol e [[Kernaskledenn|Karnasen]] a-raok bezañ bet kaset da [[Redon]] da skol Sant-Salver gant [[person]] ar [[Parrez|barrez]]. Eno e lennas ul levr nevez embannet anvet ''Ar en Deulin'' gant [[Yann-Bêr Kalloc'h]]. Un dizoloadenn e voe ar skrid-se evitañ.\nMont a reas da skolaer e skol [[Kernaskledenn]] a-raok mont da labourat er gazetenn bemdeziek d''[[Le Nouvelliste du Morbihan]]'', rakan asantetarme. engoude doae bezañlabouras penn-skrivagnere arkorn gazetennPariz.\nAdtapet diwar « https://br.wikipedia.org/wiki/Dibar:MobileDiff/1676224 »


Un aber eus ar c’haerañ he glad liesseurt\nUr stêr-aod eo ar Renk. En Aodoù-an-Arvor emañ he mammenn, ha mont a ra ac’hano war-hed ur c’hant kilometr bennak betek Mor Breizh, etre Dinarzh ha Sant-Maloù. Anavezet mat eo dreist-holl abalamour d’he mordredanva ha d’hec’h aber, enni riblennoù troc’h-didroc’h ma kaver baeoù ha porzhioù bihan hag a blij kalz d’ar besketaerien. Grit un arsav e bourk Sant-Suliav evit profitañ eus buhez sioul ar porzh hag eus an ostalerioù o savennoù diavaez. Sur e plijo kement-se deoc’h !\nKantren er straedigoù bihan\nSavet e oa bet parrez Sant-Suliav, bet gwechall ur gêr pesketaerien, gant ur manac’h breton er 6vet kantved. Lakaet eo e-mesk kaerañ kumunioù Frañs, ha gant gwir abeg ! Evit gwelet ar gêr pesketaerien-se en he c’haerañ eo gwelloc’h mont di da bourmen diouzh ar beure. Eno e weler tiez greunvaen ganto anvioù brav (le Carouge, la Cohue...), rouedoù pesketa a vez c’hoazh a-istribilh ouzh ar mogerioù, ha ken strizh eo ar straedoù ken e reer “ruettes” anezho !\nPrest oc’h da grapat ?\nMa plij deoc’h kerzhet e viot en ho pleud. Ur wenodenn a ya eus Sant-Suliav betek Menez Garrot lec’h ma ’z eus ur gwel kaer ha ledan war ar Renk ha war ur gêriadenn Vikinged war-draoñ. Talvezout a ra ar boan ivez pignat betek an orator ! Diwar an uhel eo un drugar sellet ouzh ar bae hag an draezhenn. It di kentoc’h pa ya an heol da guzhat. Da neuze e vez distaolet livioù alaouret gant ar gêriadenn souchet er wantenn.\nUn iskis a annezad\nEn aber ar Renk e kaver un annezad digustum, anavezet mat gant tud ar c’hornad : ur reunig. Sur e plijo ar bronneg koant-se d’ar vugale !


Journal de Renaud Camus, samedi 4 avril 2015\ncréée le lundi 6 avril 2015, 0 h 45\nmodifiée le lundi 6 avril 2015, 12 h 07Samedi 4 avril 2015, minuit et demi. Nous avons enfin vu le fameux Christ en croix de Rembrandt, au Mas-d’Agenais. Je ne dirais ~~~~ ~~~’~~~ ~~~~ décevant, ~~~~~~~~ ~~~ ~~~~~~~ ~~~~~~. ~~~~~ ~~~~~~ ~~~ ~~~~ ~~~~~~ ~~~~~~, exposé sous verre, ~~~~~~~~~ ~~~~~~ ~~~~~ ; ~~~ ~~~ ~~’~~~~ ~~~’~~~ ~~~~~~~ ~~~ ~~~~~~, ~~~~~ ~~~~~ ~~’~~~~~~, ~~’~~~~-~~-~~~~~ ~~~ ~~~~~~~~ ~~~ ~~~~~~~~~, ~~~~ ~~~ ~~~ ~~~~~~ ~~~~ ~~ ~~~~ ~~~~~~~~~~~~ ~~’~~~~ infinies, malgré les ~~~~~~~~~ ~~~~~~~~~ ~~~ ~~’~~~~~~, ~~~~~~~ ~~~ ~~~ croix.\nLe ~~~~~~~ ~~~~-~~~~~ ~~ ~~~~ ~~~~~~ ~~~~~~~~~~ : ~~’~~~~ ~~~ ~~~~~~ ~~~~~~~ ~~~ ~~~~~~~ ~~~~~~~ ~~~~~~~, ~~~~~, ~~ ~~~ ~~~~~~ ~~~~~, au nez de ~~~~~~~~~~~ ~~’~~~~~~~~, ~~~~ ~~~~~ ~~~~~~~~~~~~ ~~~ ~~~~~ ~~~~ ~~~~~~~~~~~, ~~~~ ~~~~~~~ ~~~~~~~~~~ ~~~~~~~~~~~~~~, ~~~~~~~ ~~~~~~ ~~~~~~~~ ~~~~ ~~~ ~~~~ ~~~ ~~~~~~~~ ~~~ ~~~ ~~~~~~~ ~~~~~~~~, ~~~~~~~ ~~~ sort qui lui ~~~~ ~~~~~. ~~~ ~~~~~~ ~~~~ ~~~ ~~~~~ ~~~~ ~~~~ ~~~~~~~~ ~~~ ~~~~~~~~~ ~~’~~~~~~~ ~~~~~~ ~~~~~ ~~~ ~~~~~~ ~~~~~~~ ~~~ ~~~ barbe.\nCependant ~~~ ~~~~ ~~~~~~~~ ~~~ ~~~~~~~~, ~~~~~~~~, c’est la laideur ~~~ ~~~~~~~ ~~~’~~~ ~~~~~ ~~~~~~~~~~ ~~~~~ ~~’~~~~~~~~~~. ~~~~~~~ ~~~~~~~~ ~~~~~~~~~~~~~ ~~~~ ~~~~~~ ~~~~~~~ ~~~ ~~~ ~~~~~~~~, ~~~ ~~~~~~~~ ! ~~’~~~~~~~~ ~~ ~~~~ ~~~~~ ~~~~~~, ~~~~ ~~~~~~~~~~ ~~ ~~~~ trop peu de ~~~~~ ~~~ ~~’~~~~~~~~~~, ~~~ ~~~~~~~~ ~~ ~~~~ ~~~~ ~~~~~~~~~ ~~~~~~~~~, ~~~ ~~~~~ ~~~ ~~~~~ : ~~~~~~~~~ ~~~~~~~~~~~~~~ ~~~~~~~~, ~~~~~~~~ ~~~~~~~~~ ~~~~ ~~~~ ~~~~~ ~~~~~~~~~ ~~~~ ~~~~~~~~, ~~~~~~~~~ ~~~~~~~~~, baies coulissantes, agriculture ~~~ ~~~~~~~~~~~~ ~~~~~~~~~~~~~~~~, ~~~~~~~~ ~~~~~~, ~~~~~~~, ~~~~~~~~~, ~~~~~ ~~~~~~~~ — ~~’~~~~ ~~~ ~~~~~ ~~~ ~~~~~~~~ ~~~~~~ ~~~~~. ~~~~~~ ~~~ ~~~~~~~ ~~~~~~ ~~~ ~~~~~~~~~~ ~~~~~~~ ~~~ ~~~~~~~~~~ ~~~~~~~ (par Pierre Rosenberg, ~~~~~ ~~~ ~~~ ~~~~~~~ ~~~~~~~~~~~…), ~~~ ~~~~ ~~~~~ ~~~~~ ~~’~~~~~~ ~~~~~~~~~~ ~~~~~~~~~~~~~. ~~~ ~~’~~~~~~~ ~~~~~~-~~~~~~~~ ~~~ ~~~~-~~’~~~~~~~~ ~~’~~~~~~~~ ~~~~~, ~~~~~ ~~~’~~~~~ ~~~~ ~~~~~ ~~~~~~ ~~~~ ~~~~~~ ~~~ qu’elle ait quelques ~~~~~~ ~~~~~~~, ~~~~~~~, ~~~~~~~~~~~, ~~~~~~~~~ ~~~ ~~~~~~~~, ~~~~~~~~~~, ~~~~~~ ~~~~~~~~~~~~ ~~~~~~~~~ ~~~~ ~~~~~~~~~ ~~~~~~~~~~~~ ~~~ ~~~~~~~~~~~~~ ~~~~~~~~~~~~~, ~~ ~~~ ~~~~~~~~ ~~~~~~~ ~~~ ~~~~~~ ~~~ ~~~~-~~~~~~~, ~~ ~~~~~~ sorte de reconstitutions ~~~ ~~~~~~~~~~~ malheureuses.\nDes ~~~~~~~~ ~~~~~~~~ ~~~~~~ ~~~~~ ~~~~~ ~~~~ ~~~~~~~~ ~~~~~~~ ~~~ ~~ ~~~ ~~~~~~~~~~. ~~~~~ ~~~~~~ ~~~~~~~~~ ~~~ ~~~ ~~~~~ ~~~~~~~~~, ~~~~ ~~~~ ~~~~~~~~~ ~~’~~~~~~~~~~~~ ~~~~ Monuments historiques : même ~~~~~~~~~~~ ~~~ ~~~~~ ~~~’~~ ~~~~~~~, ~~~~~ ~~~~~~~~~~~~, ~~~~~ maçon.\nQuand ~~~ ~~~~~~~ ~~~ ~~~~ — ~~~~~ ~~~ ~~’~~~ ~~ ~~~~ ~~~~~ ~~~~~~ ~~~~ ~~~~~… —, ~~~ ~~’~~~~~~~~~ ~~~’~~~ ~~ a encore des ~~~~~~~~~ ~~~~~ ~~~~~~ ~~~~~~ ~~~~~~, ~~~~~~~’~~~ ~~ ~~~~, ~~~ ~~~ ~~’~~~ ~~~ ~~~~~~ ~~~ ~~~~~~~~ ~~~ ~~~~, ~~~~~~, ~~~~-~~~~~~~ ~~~~ ~~~~~~ ~~~~~ ~~~~ ~~~~ ~~~~~~~~~. ~~~~~~, ~~~~ le flanc gauche ~~~ ~~’~~~~~~~, ~~~ ~~~~~, ~~~-~~~~~~~ ~~~ ~~~ ~~~~~~~~, ~~~ ~~~~~~~ ~~ ~~~~~~ ~~~~ ~~~~~~~~~ ~~~ ~~~~~~~~~~ ~~~~~~~~~~~~~, ~~~ ~~~~~~~, ~~~~~ ~~~~~~~, ~~~~ ~~~~~~ ~~~~~~~ ~~~~~~~~~~~, ~~~ ~~~’~~~ arrive à peine ~~ ~~~~~’~~~~~~~~~~~, ~~~~~~ ~~~~ ~~~~~~~ ~~~~~~~~~~. ~~~ ~~~~~~~~~~, ~~~~~ ~~~ ~~~~~ ~~~~ ~~~~~~~ ~~~ ~~~~~~~ ~~~ ~~~~~~ ~~~~~~~~~~~ ~~~~ ~~~~~~~~~ ~~~ ~~~~~~~ ~~~~~ ~~~ ~~~~~ ~~~~~~~~~ ~~~~~~~, beaucoup d’étroits vieux ~~~~~~~~ ~~~~~~ ~~~~~ ~~~~~ ~~~ ~~~ ~~~~~~~~~~ ~~~~ ~~~~~~~~ ~~~~~~ ~~~ ~~~~~~ ~~~~~~~. ~~~~~ ~~~~ ~~~~~~~~~~~~~ ~~~~~~ ~~~~~ ~~~~ ~~~~~ ~~~~~~ ~~~~~~~~ ~~~~ ~~’~~~~~~~~, ~~~ ~~~~~~, ~~~ goût le plus ~~~~~~~ ~~~ ~~~ surpopulation ?\nOn ~~~~~ ~~~~~ ~~~~~~~~~ ~~~~~~~ ~~~~~~~~ ~~~~~~~~~~, ~~~~~~ ~~~~~~~~~~~, ~~~~~, ~~~~~ ~~~ ~~~~~ ~~~~ ~~~~~~~~~, ~~~ ~~~~~~~~~~~~, ~~~~~~~~~, ~~~~~~~~~~~ ~~~~~~~~~. ~~~ ~~~~~ ~~~~~~~~ ~~~ considérables efforts pour ~~~~ ~~~~~~~~~~~~~ ~~~ ~~~~~~~~~~~~ ~~~~~ ~~~~~ ~~~~~~~~ ~~’~~~~~~~~, ~~~ ~~~ ~~~~~~ “~~~~~~~~~~~”, ~~~ ~~~~~~~~ ~~~~~~~~~~~~ ~~~~ ~~~~~~~ ~~~~~~~~~~~~, ~~~~ ~~~~~~ ~~~~~~~~~~~~~ (~~~~~ ~~~~ ~~~~~ ~~~ ~~~~~ ~~~~~), des balustrades de ~~~~~~~ blanc…\nTout ~~~ ~~~’~~~ ~~~~~ ~~~~ ~~~~~~~~~~ ~~~~~~~, ~~~ ~~~~~ ~~~~ ~~~~~~~, ~~~’~~~ ~~~ ~~~~~~~~~ ~~~ ~~~~~~~~~.\nvoir l’entrée du samedi 4 avril 2015 et ses 6 images dans Le Jour ni l’Heure


Kaozeal:Frañsez II (Breizh) - Wikipedia\nKaozeal:Frañsez II (Breizh)\n(Adkaset eus Kaozeal:Frañsez II)\nHep mont da glask bremañ e larfen a-walc'h em eus soñj lenn udb diwar-benn se e Yezhadur Kervella ha ne ro ket c'hoant din kemm ma dibab kentañ.Bianchi-Bihan 26 Ebr 2006 da 06:40 (UTC)\nn'eo ket dre ma vez skrivet "Frañsez II " eo e ranfer lâret dre ret "Frañsez Daou ", bez' e c'heller lenn ivez "Frañsez an Eil" ma'c'h eus c'hoant ivez, e saozneg da skwer e vez skrivet atav "Elizabeth II" met lâret e vez atav "Elizabeth the Second". Ue reolenn skrivadur an hini eo n'eo ken.--Neal 26 Ebr 2006 da 07:23 (UTC)\nDoare-ober ar saozneg a c'hall bezañ dibabet e brezhoneg ma vez aesoc'h. Amañ n'eo ket, 'm eus aon. Koulz ober gant an Eilvet eta.Bernez Bernioù 26 Ebr 2006 da 13:13 (UTC)\nA-du on gant Neal, hag ouzhpenn-se chom a ra ar bajenn Frañsez an Eil evel pajenn adkas. Evit ar re a vo o klask an holloueziadur e vo aesoc'h klask gant 'II' eget gant 'an eil' (pe 'an Eil' ?)--Paotr 26 Ebr 2006 da 13:48 (UTC)\n(evit bernez) n'oûn ket hag-eñ eo peogwir ne deu ket sklaer ganin ar pezh a skrivan pe peogwir e vez treuzkomprenet, met n'em boa ket lâret e vefe mat (pe get) ober evel ma vez graet e saozneg. c'hoant am boa bet lâret kentoc'h e c'heller skrivañ en un doare resis hag ober dre gomz en un doare disheñvel (ne lârer ket, da skwer, Elizabeth bazh bazh nemet dre ma vez skrivet gant niveroù roman...).--Neal 26 Ebr 2006 da 14:05 (UTC)\nErbediñ a rez lenn, erbediñ a rin skrivañ. Skrivañ ar pennad em lec'h. Aes e vez dont da gemm anv ur pennad? N'eus ken e sevel ivez. Bianchi-Bihan 26 Ebr 2006 da 20:48 (UTC)\nFrañsez an Eil[kemmañ ar vammenn]\n(kaset da Vianchi-Bihan): Da skrivañ a ran ar wezh-mañ evel merour (kaste e vo un eilskrid d'ar verourion all). D'am soñj n'emañ ket sklaer evidout penaos ec'h a en-dro ar wikipedia , rak daoust ha m'emañ gwir e c'hell pep hini sevel ar pennadoù m'en deus c'hoant, pa sav un tabut wra ar pennad-mañ'r-pennad e vez klasket kaout un diskoulm dre en em glevout ar gumuniezh en he fezh kentoc'h evit ober dre c'hoantoù personel pep hini. marteze ne blij ket d'an holl, met evel-se emañ an traoù. Pa vez kemmet-adkemmet ur pennad hervez c'hoant tud disheñvel o savpoent e vez graet ur bezel outañ war ar wikipedia hag aze emañ ar verourion evit klask o diskoulmañ. d'am soñj ec'h eo gwell klask kaout un emglev a-raok mont da vrezeliñ. Betek-hen war an afer-mañ, pa seller ouzh ar gaozeadenn staget ouzh ar pennad, emañ e teu sklaer ec'h eus un den a sav a-du gant un titl resis (te) ha tri den all hag a sav a-du gant un titl all. Betek ma vo bet roet o ali war an afer-mañ tud all e adkasin ar pennad d'ar stumm ma sav a-du gantañ betek-hen an darn vrasañ a dud bet roet o ali war ar bajenn gaozeal. Damarezet e vo ar bajenn ivez ha lakaet ur menneg warnañ a divout an tabut. Ne vern gant piv e oa bet kroget ar pennad evel-just, daosut ma ma vefe diseven, anat dit, kas da benn seurt kemmoù hep ma kemerfe hi/eñ perzh er c'hoazeadennoù. Hag arabat mont da grediñ ivez e warezan ar pennad-mañ hervez ma c'hantoù terminologel-me, rak daosut hag emañ gwir em eus lâret e vefe gwell din implijout ar stumm "Frañsez II" dre skrid, n'em eus lâret mann ebet diwar-benn ar fed ma rankfer ovber gant ""Frañsez Daou" pe "Frañsez an Eil" dre gomz.--Neal 26 Ebr 2006 da 18:59 (UTC)\nFrañsez II pe Frañsez an Eil : an daou a c'heller degemer, da'm soñj, met unan a ranker dibab evit an til. Er skridoù brezhonek evel Buhezioù ar Sent e oa ar boaz da skrivañ ar pab Gregor VII (Buhez ar Sent Perrot, p. 334), Yann V, dug Breizh (p. 336) hag all. Ne dalvez ket ne c'heller ket lavarout Yann ar Pempvet... Marteze memes e rankfed erbediñ lenn an anvioù-se e-giz-se. Met un istor all eo. --Llydawr 26 Ebr 2006 da 20:12 (UTC)\nSevel a ran a-du gant pezh o deus skrivet Llydawr ha Neal a fed stumm skrivañ ha doare kaozeal.\nAr stumm Frañsez II a gavan reizhoc'h pa skriver. --★C'hwil-du Siferniet★ 27 Ebr 2006 da 06:21 (UTC)\nAdtapet diwar « https://br.wikipedia.org/w/index.php?title=Kaozeal:Frañsez_II_(Breizh)&oldid=243828 »\nKemmoù diwezhañ degaset d'ar bajenn-mañ d'an 24 Her 2007, da 22:29.


Enkadenn etre India ha Pakistan 2019 - Wikipedia\nEnkadenn etre India ha Pakistan 2019\nKartenn al linenn surentez e Kachmir\nAn enkadenn etre India ha Pakistan 2019 zo un enkadenn vilourel e Kachmir. D'ar 14 a viz C'hwevrer, ur sponter eus Jammu ha Kachmir en doa lazhet 40 archer indian. Sammet e oa bet an dagadenn a oa bet gant ar strollad djihadourien bakistanat Jaish-e-Mohammed. Pakistan en doa kondaonet an dagadenn ha dikslêriet ne oa ket kiriek d'an torfed.\nD'ar 26 a viz C'hwevrer, Aerlu India (Indian Air Force) en devoa bombezet kampoù gouroniñ sponterien war al linenn surentez e Kachmir, ar c'hentañ gwech abaoe Brezel India-Pakistan 1971. India he deus disklêriet e oa bet lazhet 350 sponter, ar pezh zo bet nac'het gant tud ar vro.\nAdtapet diwar « https://br.wikipedia.org/w/index.php?title=Enkadenn_etre_India_ha_Pakistan_2019&oldid=1830685 »\nKemmoù diwezhañ degaset d'ar bajenn-mañ d'an 7 Meu 2019, da 07:45.


Pajenn:Marrec - Doctrin ar guir Gristen.djvu/444 - Wikimammenn\nPajenn:Marrec - Doctrin ar guir Gristen.djvu/444\ngortos an amzer diveza gant aon da goll hon ententamant-vâd. Ar vugale pere n’o deus quet an usach a ræson, an dud pere n’o deus bet biscoas o speret-vâd, ar bec’herien public pere ne renonçont quet d’o goal vuez, ne vezont quet nouet ; an dud condaonet da vervel var ar chafaud ne recevont quet ive an nouen, pehini ne vez roet nemet d’ar re glân : infirmatur quis in vobis . An ini a deu da veza pare hac a guez a nevez er memes clênved pe en ur c’hlênved-all, a ell hac a dle receo a nevez an nouen, quellies guech ma en em gavont en danger da … Aroc ma c’herru ar belec, e tleer derc’hel præst dour ha goulou benniguet, ur grucifi, ha pemp boulic coton pe lin… Sacramant an nouen o veza unan eus a sacramanchou ar re veo, ar c’hlânvour a dle coës aroc e receo, da viana, mar de possubl dezan ha mar en deus ezom ; mar de dilavar, ar belec a ro dezan an absolven, da guenta, ha goude, an nouen.\nEn em adressomp alies, ispicial en hon amzer diveza, d’ar Verc’hes glorius Vari, d’hon æl-mâd, d’hor zant paëron ha da zænt patronet hor bro, evit o zuplia da obteni deomp, digant Doue, ar pardon eus hor pec’hejou : dreist pep-tra, prononçomp alies an daou hano santel a Jesus hac a Vari ; pedomp ar vam-vâd-ma ha sant Joseph d’hon difen a-enep adversourien hor silvidiguez ha da bræsanti hon ene da Jesus… O croas sacr, c’hui eo an objet diveza a zeziran da velet ha da gontempli var an douar, abalamour, dre velitou an ini a zouguit etre ho tivrec’h eo e c’hesperan heza recevet-mâd en êe ! O Jesus, va Redemptor benniguet ! ô Guerc’hes sacr, va mam santel, an huanad diveza eus va c’halon a zavin varzu-hac--\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/444&oldid=100316 »\nKemmoù diwezhañ degaset d'ar bajenn-mañ d'an 27 Meu 2017, da 11:28.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/165 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/165\nSANT LUCAS, XIX.\ndija. (26) Hen lavaret a ran deoc’h, roet e vezo d’an hini hen deuz ; mes an hini n’hen deuz ket a vezo zo-ken lammet diganthan ar pez hen deuz. (27) Evit va enebourien, pere n’eo ket fellet dezhe va c’haoud da roue, digassit anezhe aman, ha lazit anezhe diraz’oun.\n(28) Ha goude beza lavaret kement-se, Jesus a ieaz pelloc’h, o pignad da Jerusalem.\n(29) Hag, o veza erruet tost da Vethfaje ha da Vethani, e-kichen ar menez hanvet menez Olived, e kassaz daou euz he ziskibien, (30) en eur lavaret : It d’ar bourg a zo diraz’oc’h, ha pa viot erru eno, c’houi a gavo eun azen yaouank stag, ha n’euz bet c’hoas den var he gein ; distagit anezhan, hag hen digassit d’in. (31) Ha mar goulen unan-benag perag e tistagit anezhan, e leverot dezhan : Abalamour ma hen deuz an Aotrou ezom anezhan.\n(32) Ar re a oe kasset a ieaz, hag a gavaz pep tra evel m’hen doa lavaret dezhe. (33) Ha pa oant o tistaga an azen yaouank, ar perc’hened a lavaraz dezhe : Perag e tistagit-hu an azen yaouank-se ? (34) Hag e lavarjont : An Aotrou hen deuz ezom anezhan. (35) Hag e tigasjont anezhan da Jesus ; ha goude beza taolet ho dillad var an azen yaouank, e lekejont Jesus da pignad varnezhan. (36) Hag evel ma tremene, kalz a astenne ho dillad var an hent.\n(37) Ha pa oa o tostaad d’an disken euz Menez Olived, ar foul euz an diskibien, karget a levenez, a gommansaz meuli Doue a vouez huel evit an holl burzudou ho doa gwelet. (38) Hag e lavarent : Ra vezo benniget ar Roue a zeu en hano an Aotrou ! Peoc’h en env, ha gloar en huella euz an envou !\n(39) Neuze darn euz ar Farizianed a oa e-touez ar bobl a lavaraz dezhan : Mestr, gourdrouz da ziskibien. (40) Hag hen o respont a lavaraz dezhe : Hen lavaret a ran deoc’h, mar deu ar re-man da devel, ar vein a grio.\n(41) Ha pa oe en em gavet tost da gear, o velet anezhi, e commansaz da wela varnezhi, hag e lavaraz : (42) Oh ! ma’z pije anavezet, da vihana en deiz-man a zo d’id, an traou a zell ouz da beoc’h ! mes breman emaint kuzet ouz da zaoulagad. (43) Rag dond a rai varnoud eun amzer ma teui da enebourien da zevel kleuziou en-dro d’id, hag e vezi kelc’hiet, ha gwasket ganthe a bep tu ; (44) ha distruja a raint ac’hanoud te ha da vugale a zo o choum enoud, ha ne lezint\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/165&oldid=125261 »


Buhez ar Sent/1894/Serj ha Bakus - Wikimammenn\nBuhez ar Sent/1894/Serj ha Bakus\n◄ Bruno Serj ha Bakus Berc’hed ►\nSerj ha Bakus a ioa offiserien enn arme ann impalaer Maksimian, d’ar mare m’edo ann impalaer-ma o vrezelekaat er Sirii. Eunn devez, Maksimian a zonjaz kinnig eur sakrifis solanel d’ann doueou faoz, hag a ordrenaz d’he holl offiserien kemeret perz er zeremoni-ze. Mes Serj ha Bakus ne d-ejont ket var dro, hag ann impalaer, o veza remerket ann dra-ze, ho galvaz dirazhan hag a c’houlennaz outho perak n’o doa ket great evel ar re all. Hi a respountaz dioc’htu oant kristenien, ha ne adorent nemed ar guir Doue, krouer ann env hag ann douar.\nAntronoz, Antiokus a dlie mont ac’hano da eur gear all, hanvet Razaph, hag a reaz da Zerj bale araok he garr epad teir leo hent goude beza lakeat guiska d’ezhan var he dreid noaz eur boutou ler hag a ioa begou tachou lemm ennho dioc’h ann diabarz. Mes pa oua erruet ann ofiiser kristen e Razaph, eunn eal a bareaz he c’houliou. Ar gouarner a gemeraz ar burzud-se evit eunn taol maji pe eunn taol sorserez, hag a ordrenaz c’hoaz bourrevi Seij e meur a feson all. Abarz ar fin, o velet ne c’helle ket beza treac’h d’ezhan, her c’houndaonaz da veza dibennet, ha setu ar pez a oue great d’ar seiz a viz here, e tro ar bloaz tri c’hant.\nAdtapet diwar « https://br.wikisource.org/w/index.php?title=Buhez_ar_Sent/1894/Serj_ha_Bakus&oldid=31115 »\nKemmoù diwezhañ degaset d'ar bajenn-mañ d'an 28 Gen 2012, da 19:57.